cyanic-selkie/wikianc huggingface dataset:
എസ്തർ അനിൽ
എസ്തർ അനിൽ ഒരു ഇന്ത്യൻ ചലച്ചിത്ര നടിയാണ്. അജി ജോൺ സംവിധാനം ചെയ്ത മലയാള ചിത്രമായ നല്ലവൻ എന്ന ചിത്രത്തിലൂടെ ബാലതാരമായാണ് അഭിനയരംഗത്തേക്കു വരുന്നത്. ജിത്തു ജോസഫ് ന്റെ 2013 മലയാള സിനിമ ദൃശ്യം ആണ് ഏറ്റവും ശ്രദ്ധിക്കപ്പെട്ട ചിത്രം. ഇപ്പോൾ ബാലതാരം എന്ന ലേബൽ വിട്ടു നായികയാവാൻ തയ്യാറെടുത്തുകൊണ്ടിരിക്കുന്നു. കൂടാതെ ഫ്ലവേഴ്സ് ചാനലിലെ ജനപ്രിയ പരിപാടിയായ ടോപ് സിംഗർ എന്ന റിയാലിറ്റി ഷോയിൽ അവതരികയായും പ്രവർത്തിച്ചിട്ടുണ്ട്.
അനിൽ എബ്രഹാം-മഞ്ജു ദമ്പതികളുടെ മകളായി 2001 ഓഗസ്റ്റ് 27-ന് വയനാട് ജില്ലയിലെ കൽപ്പറ്റയിലാണ് എസ്തർ ജനിച്ചത്. ഇവാൻ എന്ന ഒരു ജ്യേഷ്ഠനും എറിക്ക് എന്ന ഒരു അനുജനും ഇവർക്കുണ്ട്. ഇപ്പോൾ എറണാകുളത്താണ് താമസം.
റെഫറൻസുകൾ
<references group="" responsive="">
ബാഹ്യ ലിങ്കുകൾ
വർഗ്ഗം:2001-ൽ ജനിച്ചവർ വർഗ്ഗം:ഓഗസ്റ്റ് 29-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
കരിക്കാട് സുബ്രഹ്മണ്യ - ധർമ്മശാസ്താക്ഷേത്രം
മലപ്പുറം ജില്ലയിൽ മഞ്ചേരിയ്ക്കടുത്ത് സ്ഥിതിചെയ്യുന്ന ഒരു ക്ഷേത്രമാണ് കരിക്കാട് സുബ്രഹ്മണ്യ-ധർമ്മശാസ്താക്ഷേത്രം. വളരെ പ്രത്യേകതകളുള്ളതാണ് ഒരു ക്ഷേത്രമാണിത്. പഴയപ്രൗഢി വിളിച്ചോതുന്ന വലിയ ആനപ്പള്ള ചുറ്റുമതിളാണുള്ളത്. ഗ്രാമക്ഷേത്രം എന്ന നിലക്കും പ്രധാന്യമുണ്ട് ഈ ക്ഷേത്രത്തിന്. കേരളത്തിലെ അറുപത്തിനാലു നമ്പൂതിരി ഗ്രാമങ്ങളിൽ യജുർവേദ പ്രധാനഗ്രാമങ്ങളിലൊന്നായ കരിക്കാട് ഗ്രാമത്തിലെ ക്ഷേത്രമാണിത്. പ്രധാനമായി ബാലമുരുകൻ, വേലായുധസ്വാമി, അയ്യപ്പൻ എന്നീ ദേവന്മാരാണ് പ്രതിഷ്ഠകൾ. മൂന്നു ദേവന്മാർക്കും വെവ്വേറ കൊടിമരവും വെവ്വേറ തന്ത്രിമാരുമാണെന്നതാണ് ഏറ്റവും വിചിത്രം. കേരളത്തിൽ മൂന്ന് കൊടിമരങ്ങളുള്ള അഞ്ച് ക്ഷേത്രങ്ങളിലൊന്നാണിത്.
ഐതിഹ്യം
ബകവധവുമായും ഏകചക്രഗ്രാമവുമായും ബന്ധപ്പെട്ടതാണ് ഈ ഗ്രാമക്ഷേത്രത്തിന്റെ ഐതിഹ്യം. ബകനെ പേടിച്ച് ഏകചക്ര ഗ്രാമത്തിലെ (ഇന്നത്തെ എടക്കരയിൽ നിന്നും ജനങ്ങൾ അവരുടെ പരദേവതയായ അയ്യപ്പനുമായി ഓടിപോന്ന് ഇവിടെ എത്തി താമസിച്ചു. സമീപത്തുള്ള ഒരു ബാലമുരുകാലയത്തിൽ ആ ദേവനെ പടിഞ്ഞാറ് മുഖമായി പ്രതിഷ്ഠിച്ചു. ആ ദേവനാണ് ഇവിടത്തെ അയ്യപ്പസ്വാമി.
കരിക്കാട്ട് അയ്യപ്പൻ
thumb|120px|കരിക്കാട്ട് അയ്യപ്പന്റെ ചുറ്റമ്പലം, മൂന്ന് കൊടിമരങ്ങൾ വ്യക്തമായി കാണാം ഗ്രാമപരദേവതയായി പശ്ചിമാഭിമുഖമായി അയ്യപ്പസ്വാമി കുടികൊള്ളുന്നു.ഗജപൃഷ്ഠ ആകൃതിയിലുള്ള ഈ ശ്രീകോവിൽ താരതമ്യേന പുതുതാണെന്നു കരുതുന്നു. ഇരിക്കുന്ന രൂപത്തിലാണെങ്കിലും ശബരിമല ശാസ്താവിൽനിന്നും വ്യത്യസ്തമായ രൂപത്തിലാണ് ഈ ക്ഷേത്രത്തില്പ്രതിഷ്ഠ. മലപ്പുറത്ത് മുടപ്പിലാപ്പള്ളി നമ്പൂതിരിയാണ് തന്ത്രി. ഉടച്ച നാളീകേരം ആണ് ഇഷ്ടവഴിപാട്. ഏകചക്ര ഗ്രാമത്തിൽ നിന്നും ഓടിപോന്ന് ആദ്യം മാങ്ങോട്ടിരി കാവിൽ വന്നു എന്നും നാളികേരം ഉടച്ച് നിവേദിച്ചു എന്നും സങ്കല്പം. തരിപ്പണം ആണ് പ്രധാന വഴിപാട്. മീനമാസത്തിൽ നാളികേരമേറും പ്രസിദ്ധമാണ്.
ധ്യാനം
ജീമൂതശ്യാമധാമാ മണിമയവിലസൽ കുണ്ഡലോല്ലാസി വക്ത്രം ഹസ്താഭ്യാം ദക്ഷമാത്രോത്പലം ഇതരഭുജം വാമജാനൂപരിസ്ഥം ബിഭ്രത് പത്മാസനസ്ഥ: പരികലിതതനു; യോഗപട്ടേന ജുഷ്ട; ശ്രീപൂർണ്ണാ പുഷ്കലാഭ്യാം പുരഹര മുരചിത് പുത്രകഃ പാതു ശാസ്താ
വ്യാഖ്യാനം
കാർമേഘത്തിന്റെ ശ്യാമവർണം, മണിയോടും കുണ്ഡലത്താലും ഊല്ലസിക്കുന്ന മുഖം, കൈകളിൽ കേവലം കാണാൻപാകത്തിന്ദ് താമര, മറ്റേക്കൈ ഇടത്തേകാൽമുട്ടിൽവച്ച്, പത്മാസനത്തിൽ ഇരുന്ന യോഗപട്ടകൊണ്ട ചുറ്റപ്പെട്ട് പൂർണാ പുഷ്കലാ എന്നീ ഭാര്യമാരോടും പുത്രകനോടുമൊത്തുള്ള ശാസ്താവ് രക്ഷിക്കട്ടെ) അയ്യപ്പന്റെ നാലമ്പലം ശിലാലിഖിതങ്ങളാലും ചുവർചിത്രങ്ങളാലും മറ്റു ചിത്രങ്ങളാലു അലംകൃതമാണ്. thumb|100px|കരിക്കാട്ട് അയ്യപ്പന്റെ ശ്രീകോവിലിന്റെ നടവഴിയിൽ ഉള്ള ശിലാലിഖിതം.
ശിലാലിഖിതം
അയ്യപ്പന്റെ ശ്രീകോവിലിലേക്ക് പ്രവേശിക്കുന്ന നടവഴിയിൽ പാകിയ 3 കരിങ്കൽ പാളികളിൽ ലിഖിതം കാണ്മാനുണ്ട്.(പൂങ്കുഴി ഇല്ലത്ത് നിന്നും സ്ഥലം എഴുതിവച്ചതാണ് വിവരം എന്ന് എം ജി എസ് നാരായണൻ അഭിപ്രായപ്പെടുന്നു).കൂടുതൽ ചിത്രങ്ങൾ
ചുമർചിത്രകല
ഗജപൃഷ്ഠാകൃതികൊണ്ട് തന്നെ സവിശേഷ ശ്രദ്ധ ആകർഷിക്കുന്ന അയ്യപ്പന്റെ ശ്രീകോവിലിന്റെ ഇരുവശവും ചുവർചിത്രങ്ങളാൽ അലംകൃതമാണ്.
മറ്റുചിത്രങ്ങൾ
thumb|100px|കരിക്കാട്ട് അയ്യപ്പന്റെ ശ്രീകോവിലിന്റെ ചുമരിൽ കുട്ടികൃഷ്ണമാരാർ വർച്ച ചിത്രം ചുവർചിത്രങ്ങൾക്കു പുറമേ സഹൃദയർ വരച്ച ചിത്രങ്ങളും ഇവിടെ ധാരാളം കാണാനുണ്ട്. മലയാളവിമർശനസാഹിത്യത്തിലെ കാരണവരായ കുട്ടികൃഷ്ണമാരാർ കുട്ടിക്കാലത്ത് അയ്യപ്പന്റെ ശ്രീകോവിലിനു വശത്തായി വരച്ച ശ്രീകൃഷ്ണന്റെ ഒരു ചിത്രം ആണ് അതിൽ പ്രാധാന്യം അർഹിക്കുന്നത്. പൂജ തുറക്കാനായി സോപാനത്ത് വാദ്യത്തിനായി നിൽക്കുമ്പോഴാണത്രേ ഈ ചിത്രം രചിച്ചത്. ചുറ്റമ്പലത്തിനുള്ളിലെ ചുമരിൽ ഒരു പുലിയുടെയും ആനയുടെയും ചിത്രവും വരച്ചതായി കാണുന്നു.
ബലിക്കല്ല്
അയ്യപ്പന്റെ ശ്രീകോവിലിനു മുമ്പിലുള്ള ബലിക്കല്ലും ശിലാലിഖിതത്താലും മലയാളഭാഷയിലുള്ള ഒരു അറിയിപ്പും അടങ്ങിയതാണ്. '1110 ഇടവം 1നാണ് മൂന്ന് കൊടിമരങ്ങളും ഒന്നിച്ച സ്ഥാപിച്ചത്" എന്നാണ് മലയാളം ലിപിയിലെ എഴുത്ത്.
വേലായുധസ്വാമി
thumb|100px|കരിക്കാട്ട് വേലായുധസ്വാമിയുടെ ശ്രീകോവിൽ.
കിഴക്കോട്ടഭിമുഖമായി വേലായുധസ്വാമി കുടി കൊള്ളുന്നു. ക്ഷേത്രമതിലകത്ത് സുബ്രഹ്മണ്യസ്വാമിയുടെ രണ്ട് ശ്രീകോവിലുകളുള്ളതിൽ തെക്ക് ഭാഗത്തായി ചതുരാകൃതിയിലുള്ള ശ്രീകോവിലിൽ വേലായുധസ്വാമി അഥവാ തെക്കുംതേവർ കുടികൊള്ളുന്നു. തൃശ്ശൂർ പെരുവനത്ത് വെള്ളാമ്പറമ്പു നമ്പൂതിരിയാണ് ഇവിടെ തന്ത്രി. ശ്രീകോവിലിന്റെ പ്രത്യേകത പ്രതിഷ്ഠയുടെ കാലവ്യത്യാസം സൂചിപ്പിക്കുന്നു, ഈ ക്ഷേത്രത്തിനും പ്രത്യേകം കൊടിമരമുണ്ട്.
ബാലമുരുകൻ
thumb|100px|കരിക്കാട്ട് റ്റ്വടക്കുംതേവരുടെ ശ്രീകോവിൽ വട്ടശ്രീകോവിലാണ് ബാലമുരുകന്റേത്. അതുകൊണ്ടുതന്നെ ഏറ്റവും പഴയ ശ്രീകോവിൽ ഇതാണെന്ന് തീർച്ചയാക്കാം (വട്ടശ്രീകോവിലുകൾക്കാണ് കേരളത്തിൽ കൂടുതൽ പഴക്കം). ടിപ്പുവിന്റെ പടയോട്ടത്തിനുശേഷം തിരികെയെത്തിയപ്പോൾ ഇവിടത്തെ വിഗ്രഹം കാണാത്തതുകാരണം വേറെ വിഗ്രഹമുണ്ടാക്കിയെന്നും അതാണ് വേലായുധസ്വാമിയുടെ വിഗ്രഹമെന്നും പിന്നീട് കുളത്തിൽ നിന്ന് പഴയവിഗ്രഹംകിട്ടിയെന്നും അതാണ് ബാലമുരുകന്റെ വിഗ്രഹമെന്നും കരുതുന്നു. തളിപ്പറമ്പ് ഗ്രാമക്കാരനായ പൂന്തോട്ടത്തിൽ പുടയൂർ ഇല്ലക്കാരാണ് ഇവിടെ തന്ത്രി.
ഉപദേവന്മാർ
ഭഗവതി, ഗണപതി, ദക്ഷിണാമൂർത്തി, ശ്രീകൃഷ്ണൻ, നാഗദൈവങ്ങൾ, ബ്രഹ്മരക്ഷസ്സ് എന്നിവരാണ് ഉപദേവന്മാർ.
വിശേഷങ്ങൾ
മകരമാസത്തിൽ തൈപ്പൂയം ആറാട്ട് ആയി തിരുവുത്സവം നടക്കുന്നു. മൂന്ന് ദേവന്മാർക്കും തുല്യപ്രാധാന്യമായതിനാൽ അവർ മൂന്ന് ആനയുടെ പുറത്തും ഒരുമിച്ച് പുറത്തെഴുന്നള്ളൂന്നു. എല്ലാ ഷഷ്ഠിക്കും വേദഘോഷത്തോടെ വാരമിരിക്കൽ നടക്കുന്നു. എല്ലാമാസവും കരിക്കാട് ഗ്രാമക്കാരായ നമ്പൂതിരിമാർ ഭഗവതിസേവ നടത്തുന്നു.
നാളികേരമേറ്
ബകനെ പേടിച്ച് ഏകചക്രയിൽനിന്നും ഇവിടേ എത്തിയപ്പോൾ അന്ന് അവിടെ ധാരാളമായി ഉണ്ടായിരുന്ന നാളികേരം ഉടച്ച് നിവേദിച്ചത്രെ. അതിന്റെ ഓർമ്മക്കായി ഇന്നും മീനത്തിൽ നാളീകേരം ഏറുനടത്തുന്നു.
തേവരുസേവ
കന്നി മാസം ഒന്നുമുതൽ 12 വരെ തേവർസേവയുണ്ട്. ഭക്തരെല്ലാം ചേർന്ന് ഭഗവാനെ ഭജിക്കുകയും ദിവസവും കലശം ആടുകയും ചെയ്യുന്നു.
ഊരാളർ യോഗം
പരശുരാമസൃഷ്ടിയായി കരുതുന്ന 64 നമ്പൂതിരി ഗ്രാമങ്ങളിൽ കരിക്കാട് എന്ന ഗ്രാമത്തിന്റെ ഗ്രാമക്ഷേത്രമാണ് ഈ ക്ഷേത്രം. അതുകൊണ്ട് തന്നെ ഗ്രാമത്തിലെ നമ്പൂതിരിമാരെ ഈ ക്ഷേത്രത്തിന്റെ ഊരാളരായി കരുതുകയും അവരുടെ എല്ലാവരുടെയും പ്രതിനിഥികൾ ചേർന്ന ഊരാളർ യോഗമാണ് ക്ഷേത്രത്തിന്റെ നടത്തിപ്പ്. വർഷത്തിൽ മൂന്ന് തവണ യോഗം ചേരുന്നു.
കീഴേടങ്ങൾ
കരിക്കാട് സുബ്രഹ്മണ്യക്ഷേത്രത്തിന്റെ ഉപക്ഷേത്രങ്ങളായി 6 അയ്യപ്പക്ഷേത്രങ്ങൾ കൂടി ഉണ്ട്.
സ്കന്ദപുരാണമഹായജ്ഞം
മാവേലിക്കര ചെട്ടിക്കുളങ്ങര ക്ഷേത്രത്തിലാണ് ആദ്യമായി സ്കന്ദപുരാണമഹായജ്ഞം നടന്നത്. പിന്നീട് 2016 ഡിസംബർ 24 മുതൽ 31വരെ കരിക്കാട് ക്ഷേത്രത്തിൽ വച്ച് സ്കന്ദപുരാണമഹായജ്ഞവും അയ്യപ്പസത്രവും നടന്നു.
എത്തിച്ചേരാൻ
മഞ്ചേരിനിന്നും നിലമ്പൂർ, വണ്ടൂർ ഭാഗത്തേക്ക് 4 കിമി പോയാൽ സുബ്രഹ്മണ്യസ്വാമിക്ഷേത്രം ആയി. എളങ്കൂർബസിനും കരിക്കാട്ട് കിഴക്കേ ഗോപുരത്തിനുമുമ്പിൽ ഇറങ്ങാം.
അവലംബം
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ വർഗ്ഗം:കേരളത്തിലെ ശാസ്താക്ഷേത്രങ്ങൾ വർഗ്ഗം:കേരളത്തിലെ ഗ്രാമക്ഷേത്രങ്ങൾ വർഗ്ഗം:മൂന്നു കൊടിമരങ്ങളുള്ള ക്ഷേത്രങ്ങൾ
കാതറിൻ വാട്ടർസ്റ്റൺ
ഒരു അമേരിക്കൻ നടിയാണ് കാതറിൻ ബോയർ വാട്ടർസ്റ്റൺ (ജനനം മാർച്ച് 3, 1980). മൈക്കൽ ക്ലെയ്റ്റൺ (2007) എന്ന ചിത്രത്തിലൂടെ ആണ് ചലച്ചിത്രരംഗത്ത് അരങ്ങേറ്റം ചെയ്തത്. റോബോട്ട് & ഫ്രാങ്ക് (2012), ബീയീങ് ഫ്ലിൻ (2012), ദ ഡിസ്സപ്പിയറെൻസ് ഓഫ് എലിനോർ റിഗ്ബി:ഹെർ (2013) തുടങ്ങിയ ചിത്രങ്ങളിൽ സഹനടിയുടെ വേഷം ചെയ്തു. പോൾ തോമസ് ആൻഡേഴ്സന്റെ ഇൻഹെറന്റ് വൈസ് (2014) എന്ന ചിത്രത്തിലെ ഷാസ്ത ഫെയ് ഹെപ്വർത്ത് എന്ന കഥാപാത്രമാണ് വാട്ടർസ്റ്റണിന്റെ കരിയറിൽ വഴിത്തിരിവായത്. 2015 ൽ സ്റ്റീവ് ജോബ്സ് എന്ന ചിത്രത്തിൽ ക്രിസ്സാൻ ബ്രെന്നൻ എന്ന വേഷം ചെയ്തു. ഹാരി പോട്ടർ സ്പിൻ-ഓഫ് ചിത്രം ഫാന്റാസ്റ്റിക് ബീസ്റ്റ്സ് ആൻഡ് വേർ ടു ഫൈൻഡ് ദെം (2016), ഏലിയൻ: കവനെന്റ് (2017) തുടങ്ങിയ ചിത്രങ്ങളിൽ കാതറിൻ വാട്ടർസ്റ്റൺ അഭിനയിച്ചു.
ബാഹ്യ കണ്ണികൾ
വർഗ്ഗം:1980-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
മാബൽ എച്ച്. ഗ്രോസ്‌വെനർ
'''മാബൽ എച്ച്. ഗ്രോസ്‌വെനർ''' കനേഡിയൻ വംശജയായ അമേരിക്കൻ ശിശുരോഗ വിദഗ്ധയും ശാസ്ത്രജ്ഞയും ടെലിഫോണിൻറെ ഉപജ്ഞാതാവായിരുന്ന അലക്സാണ്ടർ ഗ്രഹാം ബെല്ലിന്റെ കൊച്ചുമകളും സെക്രട്ടറിയുമായിരുന്നു. നോവ സ്കോട്ടിയയിലെ ബെയിൻ ബ്രീഗിലും വാഷിംഗ്ടൺ ഡി.സി.യിലുമാണ് അവർ താമസിച്ചിരുന്നത്.
ഗ്രോസ്‌വെനർ ഗ്രാഹം അവളുടെ മരണം വരെ ബെല്ലിന്റെ നോവ സ്കോട്ടിയയിലെ ബാഡ്ഡെക്കിൽ ബെയിൻ ബ്രീഗിൽ സ്ഥിതിചെയ്യുന്ന പൈതൃക കനേഡിയൻ എസ്റ്റേറ്റിന്റെ മേൽനോട്ടം വഹിച്ചിരുന്നതോടോടൊപ്പം കാനഡയിലെ നിലവിലെ ഏറ്റവും പഴക്കമുള്ള വനിതാ ക്ലബ്ബായ അലക്‌സാണ്ടർ ഗ്രഹാം ബെൽ ക്ലബിന്റെ (1891-ൽ സ്ഥാപിതമായ) ഓണററി പ്രസിഡന്റ് കൂടിയായിരുന്നു. അലക്‌സാണ്ടറിന്റെ ഭാര്യ മേബൽ ബെൽ ബെയിൻ ബ്രീഗിൽ ആരംഭിച്ച ഒരു സാമൂഹിക സംഘടനയിൽ നിന്നാണ് ക്ലബ്ബ് വളർന്നുവന്നത്. 2006-ൽ ഗ്രോസ്‌വെനർ 101-ാം വയസ്സിൽ മരിച്ചപ്പോൾ, അലക്സാണ്ടർ ഗ്രഹാം ബെല്ലിനെ വ്യക്തിപരമായി അറിയുകയും അദ്ദേഹത്തോടൊപ്പം ജോലി ചെയ്യുകയും ചെയ്ത അവസാനത്തെ വ്യക്തിയായിരുന്നു അവർ.
ആദ്യകാലജീവിതം
ഫോട്ടോ ജേർണലിസത്തിന്റെ പിതാവും നാഷണൽ ജിയോഗ്രാഫിക് മാസികയുടെ ആദ്യത്തെ മുഴുവൻ സമയ എഡിറ്ററുമായിരുന്ന ഗിൽബർട്ട് ഹോവി ഗ്രോസ്‌വെനറുടെയും (1875-1966) അലക്സാണ്ടർ ഗ്രഹാം ബെല്ലിനും മേബൽ ഗാർഡിനർ ഹബ്ബാർഡിനും ജനിച്ച ആദ്യത്തെ കുട്ടിയായ എൽസി മെയ് ബെല്ലിനും (1878-1964) ജനിച്ച ഏഴ് മക്കളിൽ മൂന്നാമത്തെ കുട്ടിയായിരുന്നു ഗ്രോസ്‌വെനർ. അഞ്ചാം വയസ്സിൽ ബധിരത ബാധിച്ച, ടെലിഫോണിൻറെ കണ്ടുപിടിത്തത്തിനു കാരണമായി മാറിയ അവളുടെ മാതൃ മുത്തശ്ശിയുടെ പേരിലാണ് ഗ്രോസ്‌വെനറിന് ഈ പേര് ലഭിച്ചത്.
അവൾ ജനിച്ച ബെയിൻ ബ്രീഗ് എസ്റ്റേറ്റിലും വാഷിംഗ്ടൺ ഡി.സി.യിലെ ഡ്യൂപോണ്ട് സർക്കിളിനടുത്തുള്ള അവളുടെ മാതാപിതാക്കളുടെ വീട്ടിലുമായി അവർ താമസിക്കുകയും വളരുകയും ചെയ്തു. 1912-ൽ അവളുടെ മാതാപിതാക്കൾ പിൽക്കാലത്ത് ഗ്രോസ്‌വെനർ മെട്രോ സ്റ്റേഷനായി മാറിയ മേരിലാൻഡിലെ നോർത്ത് ബെതെസ്ഡയിലെ ഒരു വലിയ ഫാമിലേക്ക് താമസം മാറ്റി.
വിദ്യാഭ്യാസം
ബുദ്ധിമതിയും എളിമയുള്ളവളും ശുഭാപ്തിവിശ്വാസിയുമായി വിശേഷിപ്പിക്കപ്പെടുന്ന ഗ്രോസ്‌വെനർ മെരിലാൻഡിലെ ബാൾട്ടിമോറിലെ ജോൺസ് ഹോപ്കിൻസ് യൂണിവേഴ്‌സിറ്റി മെഡിക്കൽ പ്രോഗ്രാമിലെ ആദ്യത്തെ വനിതാ ബിരുദധാരികളിൽ ഒരാളായി മാറി. അവർ നേരത്തെ സ്ത്രീകൾക്കായുള്ള ലിബറൽ ആർട്‌സ് കോളേജും അമേരിക്കൻ ഐക്യനാടുകളിലെ എലൈറ്റ് "സെവൻ സിസ്റ്റേഴ്‌സ്" സർവ്വകലാശാലകളിൽ ഒന്നുമായിരുന്ന മസാച്യുസെറ്റ്‌സിലെ മൗണ്ട് ഹോളിയോക്ക് കോളേജിലും പഠിച്ചിരുന്നു. 1927-ൽ മൗണ്ട് ഹോളിയോക്കിൽനിന്ന് ഫി ബീറ്റാ കാപ്പയിൽ നിന്ന് ബിരുദം നേടിയ അവർ 1931-ൽ മെഡിക്കൽ ബിരുദവും പൂർത്തിയാക്കി. തുടർന്ന് പീഡിയാട്രീഷ്യൻ ആയിത്തീരുകയും വാഷിംഗ്ടൺ ഡി.സി.യിലെ കുട്ടികളുടെ ആശുപത്രിയിൽ പിന്നാക്കം നിൽക്കുന്ന കുട്ടികൾക്കുവേണ്ടി ജോലി ചെയ്യുകയും 35 വർഷത്തെ സേവനത്തിന് ശേഷം അവിടെനിന്ന് വിരമിക്കുകയും ചെയ്തു.
സ്വകാര്യ ജീവിതം
ഗ്രോസ്‌വെനർ ഒരിക്കലും വിവാഹം കഴിച്ചിട്ടില്ലെങ്കിലും നോവ സ്കോട്ടിയയിലെ ബാഡ്‌ഡെക്കിലെ ബെയ്‌ൻ ബ്രീഗിൽ നിരവധി തലമുറകളിലെ ബെൽ സന്തതികളുടെ 60 ഓളം മരുമക്കൾക്ക് അവർ അനൗദ്യോഗികമായി മാതൃസ്ഥാനീയയായിരുന്നു. 'ആന്റി മേബൽ' എന്ന പേരിൽ എസ്റ്റേറ്റിലെ ബന്ധുക്കൾക്കിടിയിൽ അറിയപ്പെട്ടിരുന്ന അവർ കനേഡിയൻ എസ്റ്റേറ്റിലും യു.എസ് തലസ്ഥാനത്തും "കുടുംബത്തിലെ നേതൃത്വത്തിന്റെ" ഒരു പ്രധാന ഭാഗമായിരുന്നു. ബാഡ്‌ഡെക്ക് സമൂഹത്തിൽ അവർ 'ഡോ. മേബൽ' എന്നറിയപ്പെട്ടിരുന്നു.
മരണം
പിന്നീടുള്ള വർഷങ്ങളിൽ അവൾക്ക് ഹൃദയസ്തംഭനമുണ്ടായെങ്കിലും സമൂഹത്തിലെ ആളുകളുമായുള്ള അടുത്ത ബന്ധം കാരണം ബെൽ എസ്റ്റേറ്റിൽ തന്നെ തുടരാൻ തീരുമാനിച്ചു. 2006 ഒക്‌ടോബർ 30-ന് ബാഡ്‌ഡെക്കിനടുത്തുള്ള ബെൽ എസ്റ്റേറ്റിൽ 101-ാം വയസ്സിൽ ശ്വാസതടസ്സം മൂലം അവൾ മരിച്ചു. 2006 നവംബർ 4-ന് ബാഡ്‌ഡെക്കിലെ ഗ്രീൻവുഡ് യുണൈറ്റഡ് ചർച്ചിൽ അവർക്കായി ഒരു ശവസംസ്‌കാരം നടത്തുകയും താമസിയാതെ വാഷിംഗ്ടൺ ഡി.സി.യിൽ അനുസ്മരണ ചടങ്ങുകൾ നടക്കുകയും ചെയ്തു.
കുണാൽ
കുണാല മൗര്യൻ, മൗര്യ രാജകുമാരൻ, മൗര്യചക്രവർത്തിയായിരുന്ന മഹാനായ അശോകനു റാണി പത്മാവതിയിൽ ജനിച്ച പുത്രൻ. തിളക്കമുള്ള കണ്ണുകൾ ഉള്ളവൻ എന്നർത്ഥത്തിൽ കുണാല എന്നു പേരു കിട്ടി. ഹിന്ദിയിൽ കുണാലയ്ക്ക് കറുത്ത പരുന്ത് എന്നും സംസ്കൃതത്തിൽ താമരയെന്നും അർത്ഥമുണ്ട്. അശോകനു ശേഷം മൗര്യസാമ്രാട്ടാകേണ്ടതായിരുന്നെങ്കിലും അന്ധനായതിനാൽ കുണാലയുടെ പുത്രൻ സമ്പ്രതി മൗര്യ ചക്രവർത്തിയായി.
ജനനം, ആദ്യകാല ജീവിതം
മൗര്യ ചക്രവർത്തി അശോകനു റാണി പത്മാവതിയിൽ ജനിച്ച ഏക പുത്രൻ. തിളക്കമുള്ള കണ്ണുകൾ ഉള്ളവൻ എന്നർത്ഥത്തിൽ കുണാൽ എന്നു പേരിട്ടു. കുണാൽ ജനിച്ച് അധികനാൾ കഴിയും മുൻപ് മാതാവ് പത്മാവതി മരിച്ചു. പിന്നീട് കുണാലിന്റെ സംരക്ഷണം മഹാറാണി ദേവിയാണ് (അശോകന്റെ മറ്റൊരു ഭാര്യ) ഏറ്റെടുത്തത്. അശോകൻ തന്റെ പിൻഗാമിയെ കുണാലിൽ കാണുകയും തന്നെ പോലെ പ്രശസ്തനാകുവാനായി വിദ്യാഭ്യാസത്തിനും ആയോധനകലകൾ വശത്താക്കുന്നതിനുമായി ഉജ്ജയിനിലേക്ക് അയച്ചു പഠിപ്പിച്ചു. പിന്നീട് ഉജ്ജയിനിയിൽ നിന്നും തക്ഷശിലയിലേക്ക് രാജാധികാരങ്ങളോടെ അയച്ചു അവിടുത്തെ രാജാവാക്കി അവരോധിച്ചു.
പത്മാവതിയുടെ മരണത്തെ തുടർന്ന് റാണി ദേവിയുടെ കൂടെയായിരുന്നു കുണാൽ തന്റെ ബാല്യകാലം കഴിച്ചുകൂട്ടിയത്. ദേവി ജൈനമത വിശ്വാസിയായിരുന്നു. ദേവിയുടെ രണ്ടുമക്കളും അശോക പ്രേരണയാൽ ബുദ്ധമത വിശ്വാസികളായപ്പോഴും ദേവി ജൈനമതത്തിൽ വിശ്വസിച്ചിരുന്നു. അതുകൊണ്ടുതന്നെ തന്റെ വളർത്തുപുത്രനായ കുണാലിനെ ജൈനമതവിശ്വാസത്തിൽ വളർത്തി. അശോകന്റെ മറ്റു പത്നിമാരും മക്കളും ബുദ്ധമതം സ്വീകരിച്ചപ്പോൽ റാണി ദേവിയും പത്മാവതിയുടെ പുത്രൻ കുണാലും മാത്രമാണ് ജൈനമതം പുന്തുടർന്നു പോന്നിരുന്നത്.
അന്ധനായ കുണാൽ
അശോകന്റെ നാലാമത്തെ പത്നിയായിരുന്നു തിഷ്യരക്ഷ. അശോകനുമായി വളരെയേറെ പ്രായ വ്യത്യാസമുണ്ടായിരുന്ന തിഷ്യരക്ഷയ്ക്ക് അശോകന്റെ പുത്രനായ കുണാലിനോട് പ്രേമം തോന്നി. കുണാൽ മാതാവിന്റെ സ്ഥാനം നൽകി ബഹുമാനപൂർവ്വം അതു നിരസിച്ചെങ്കിലും, തുടർച്ചയായി തിഷ്യരക്ഷ കുണാലിനോട് പ്രേമാഭ്യർത്ഥന നടത്തി കൊണ്ടിരുന്നു. കുണാൽ തന്റെ വരുതിക്കു വരുന്നില്ലയെന്നു മനസ്സിലാക്കിയ അവർ കുണാലിനെ ഇല്ലാതാക്കുവാൻ നിശ്ചയിച്ചു. കുണാല ആ സമയത്ത് തക്ഷശിലയുടെ രാജാവായിരുന്നു. അശോകനെ കൊണ്ട് തക്ഷശിലയിലേക്ക് ഒരു ദൂത് അയപ്പിക്കുകയും തക്ഷശിലയിലെ വിലയേറിയ രണ്ടു മാണിക്യങ്ങൾ പാടലിപുത്രത്തിലേക്ക് കൊടുത്തയക്കുവാൻ അതിൽ തിഷ്യരക്ഷ എഴുതി ചേർക്കുകയും ചെയ്തു. അശോകൻ ഒപ്പുവെച്ച ദൂത് തക്ഷശിലയിൽ കുണാൽ കൈപ്പറ്റി. രണ്ടു മാണിക്യങ്ങൾ തന്റെ കണ്ണുകളാണന്നു വിജ്ഞാനിയായ കുണാൽ പെട്ടെന്നുതന്നെ മനസ്സിലാക്കി. പിതാവാണ് എഴുതിയത് എന്നു തെറ്റിദ്ധരിച്ച് തന്റെ രണ്ടുകണ്ണുകളും ചൂഴ്ന്നെടുത്ത് പാടലിപുത്രത്തിലേക്ക് അയച്ചുകൊടുത്തു. അങ്ങനെ കുണാല അന്ധനായി. അശോകൻ ഏറെ വിഷമിച്ചു. താൻ അയച്ച ദൂതിലെ മറഞ്ഞിരുന്ന അർത്ഥം അപ്പോഴാണ് അശോകനു മനസ്സിലായത്. കുണാലയെ പാടലിപുത്രത്തിലേക്ക് വിളിപ്പിക്കുകയും പരിഹാരമായി എന്തും ആവശ്യപെടാൻ അനുവദിക്കുകയും ചെയ്തു. കുണാല മൗര്യചക്രവർത്തിപദമാണ് ആവശ്യപ്പെട്ടത്. പക്ഷെ അശോകൻ തന്റെ അന്ധനായ പുത്രന് രാജഭരണം കൈമാറാൻ ഒരുക്കമായിരുന്നില്ല. എന്നാൽ അന്ധനായ കുണാലിന്റെ കഴിവും ഭരണ നൈപുണ്യവും അതിലേറെ രാജഭക്തിയും മനസ്സിലാക്കി അദ്ദേഹത്തിന്റെ പുത്രൻ സമ്പ്രതിയെ അശോകനുശേഷം മൗര്യസാമ്രാജ്യത്തിന്റെ അനന്തരവകാശിയായി പ്രഖ്യാപിച്ചു. അശോകന്റെ മരണസമയത്ത് സമ്പ്രതിയ്ക്കു പ്രായപൂർത്തിയാവാഞ്ഞതിനാൽ അശോകന്റെ മറ്റൊരു പൗത്രൻ ദശരഥമൗര്യൻ മൗര്യചക്രവർത്തിയായി അവരോധിക്കപ്പെട്ടു. ദശരഥമൗര്യന്റെ മരണത്തിനു ശേഷം സമ്പ്രതി മൗര്യസാമ്രാജ്യത്തിന്റെ ചക്രവർത്തിയായി.
അവലംബം
വർഗ്ഗം:മൗര്യസാമ്രാജ്യം
സെർവർ സൈഡ് സ്ക്രിപ്റ്റിംഗ്
വെബ് ഡെവലപ്മെന്റിൽ ഉപയോഗിക്കുന്ന ഒരു സാങ്കേതികതയാണ് സെർവർ-സൈഡ് സ്ക്രിപ്റ്റിംഗ്, അതിൽ ഒരു വെബ് സെർവറിൽ സ്ക്രിപ്റ്റുകൾ ഉപയോഗിക്കുന്നത് ഉൾപ്പെടുന്നു, അത് വെബ്‌സൈറ്റിലേക്കുള്ള ഓരോ ഉപയോക്താവിന്റെയും (ക്ലയന്റിന്റെ) അഭ്യർത്ഥനയ്ക്കായി ഇച്ഛാനുസൃതമാക്കിയ ഒരു പ്രതികരണം നൽകുന്നു. ഒരു സ്റ്റാറ്റിക് വെബ് പേജ് ഡെലിവർ ചെയ്യുക എന്നതാണ് വെബ് സെർവറിന് തന്നെ ബദൽ. ലഭ്യമായ ഏതൊരു സെർവർ സൈഡ് സ്ക്രിപ്റ്റിംഗ് ഭാഷകളിലും സ്ക്രിപ്റ്റുകൾ എഴുതാൻ കഴിയും (ചുവടെ കാണുക). ക്ലയന്റ്-സൈഡ് സ്ക്രിപ്റ്റിംഗിൽ നിന്ന് സെർവർ-സൈഡ് സ്ക്രിപ്റ്റിംഗിനെ വേർതിരിക്കുന്നു, ജാവാസ്ക്രിപ്റ്റ് പോലുള്ള ഉൾച്ചേർത്ത സ്ക്രിപ്റ്റുകൾ ഒരു വെബ് ബ്രവെബ് ഡെവലപ്മെന്റിൽ ഉപയോഗിക്കുന്ന ഒരു സാങ്കേതികതയാണ് സെർവർ-സൈഡ് സ്ക്രിപ്റ്റിംഗ്, അതിൽ ഒരു വെബ് സെർവറിൽ സ്ക്രിപ്റ്റുകൾ ഉപയോഗിക്കുന്നത് ഉൾപ്പെടുന്നു, അത് വെബ്‌സൈറ്റിലേക്കുള്ള ഓരോ ഉപയോക്താവിന്റെയും (ക്ലയന്റിന്റെ) അഭ്യർത്ഥനയ്ക്കായി ഇച്ഛാനുസൃതമാക്കിയ ഒരു പ്രതികരണം നൽകുന്നു. ഒരു സ്റ്റാറ്റിക് വെബ് പേജ് ഡെലിവർ ചെയ്യുക എന്നതാണ് വെബ് സെർവറിന് തന്നെ ബദൽ. ലഭ്യമായ ഏതൊരു സെർവർ സൈഡ് സ്ക്രിപ്റ്റിംഗ് ഭാഷകളിലും സ്ക്രിപ്റ്റുകൾ എഴുതാൻ കഴിയും (ചുവടെ കാണുക). ക്ലയന്റ്-സൈഡ് സ്ക്രിപ്റ്റിംഗിൽ നിന്ന് സെർവർ-സൈഡ് സ്ക്രിപ്റ്റിംഗിനെ വേർതിരിക്കുന്നു, ജാവാസ്ക്രിപ്റ്റ് പോലുള്ള ഉൾച്ചേർത്ത സ്ക്രിപ്റ്റുകൾ ഒരു വെബ് ബ്രൗസറിൽ ക്ലയന്റ്-സൈഡ് പ്രവർത്തിപ്പിക്കുന്നു, എന്നാൽ രണ്ട് ടെക്നിക്കുകളും പലപ്പോഴും ഒരുമിച്ച് ഉപയോഗിക്കുന്നു.
ഉപയോക്താവിനായി ഒരു ഇച്ഛാനുസൃത ഇന്റർഫേസ് നൽകാൻ സെർവർ സൈഡ് സ്ക്രിപ്റ്റിംഗ് പലപ്പോഴും ഉപയോഗിക്കുന്നു. ഈ സവിശേഷതകൾ, ഉപയോക്താവിന്റെ ആവശ്യകതകൾ, ആക്സസ് അവകാശങ്ങൾ എന്നിവ അടിസ്ഥാനമാക്കി പ്രതികരണം ഇച്ഛാനുസൃതമാക്കുന്നതിന് ഉപയോഗിക്കുന്നതിനായി ക്ലയന്റ് സവിശേഷതകൾ ഈ സ്ക്രിപ്റ്റുകൾ കൂട്ടിച്ചേർക്കാം. ഇന്റർഫേസ് സൃഷ്ടിക്കുന്ന സോഴ്സ് കോഡ് മറയ്ക്കാൻ സെർവർ സൈഡ് സ്ക്രിപ്റ്റിംഗ് വെബ്‌സൈറ്റ് ഉടമയെ പ്രാപ്തമാക്കുന്നു, അതേസമയം ക്ലയന്റ്-സൈഡ് സ്ക്രിപ്റ്റിംഗ്, ക്ലയന്റിന് ലഭിച്ച എല്ലാ കോഡുകളിലേക്കും ഉപയോക്താവിന് ആക്സസ് ഉണ്ട്. വെബ് ബ്രൗസർ വഴി ഉപയോക്താവിന് പുതിയ വിവരങ്ങൾ കാണിക്കുന്നതിന് ക്ലയന്റ് നെറ്റ്‌വർക്കിലൂടെ സെർവറിലേക്ക് കൂടുതൽ അഭ്യർത്ഥനകൾ നടത്തേണ്ടതുണ്ട് എന്നതാണ് സെർവർ-സൈഡ് സ്ക്രിപ്റ്റിംഗിന്റെ ഉപയോഗത്തിന്റെ ഒരു വശമാണ്. ഈ അഭ്യർത്ഥനകൾക്ക് ഉപയോക്താവിനുള്ള അനുഭവം മന്ദഗതിയിലാക്കാനും സെർവറിൽ കൂടുതൽ ലോഡ് സ്ഥാപിക്കാനും ഉപയോക്താവ് സെർവറിൽ നിന്ന് വിച്ഛേദിക്കപ്പെടുമ്പോൾ ആപ്ലിക്കേഷൻ ഉപയോഗിക്കുന്നത് തടയാനും കഴിയും.
സെർവർ സാധാരണയായി ഉപയോഗിക്കുന്ന രീതിയിൽ ഡാറ്റ നൽകുമ്പോൾ, ഉദാഹരണത്തിന് എച്ച്ടിടിപി അല്ലെങ്കിൽ എഫ്‌ടിപി പ്രോട്ടോക്കോളുകൾ അനുസരിച്ച്, ഉപയോക്താക്കൾക്ക് നിരവധി ക്ലയന്റ് പ്രോഗ്രാമുകൾ തിരഞ്ഞെടുക്കാം (മിക്ക ആധുനിക വെബ് ബ്രൗസറുകൾക്കും ഈ രണ്ട് പ്രോട്ടോക്കോളുകളും ഉപയോഗിച്ച് ഡാറ്റ അഭ്യർത്ഥിക്കാനും സ്വീകരിക്കാനും കഴിയും). കൂടുതൽ പ്രത്യേക ആപ്ലിക്കേഷനുകളുടെ കാര്യത്തിൽ, പ്രോഗ്രാമർമാർക്ക് സ്വന്തമായി സെർവർ, ക്ലയന്റ്, കമ്മ്യൂണിക്കേഷൻ പ്രോട്ടോക്കോൾ എന്നിവ എഴുതാം, അത് പരസ്പരം മാത്രമേ ഉപയോഗിക്കാൻ കഴിയൂ.
ഒരു നെറ്റ്‌വർക്കിലൂടെ ഡാറ്റ അയയ്ക്കുകയോ സ്വീകരിക്കുകയോ ചെയ്യാതെ ഒരു ഉപയോക്താവിന്റെ പ്രാദേശിക കമ്പ്യൂട്ടറിൽ പ്രവർത്തിക്കുന്ന പ്രോഗ്രാമുകൾ ക്ലയന്റുകളായി പരിഗണിക്കില്ല, അതിനാൽ അത്തരം പ്രോഗ്രാമുകളുടെ പ്രവർത്തനങ്ങൾ ക്ലയന്റ്-സൈഡ് പ്രവർത്തനങ്ങളായി പരിഗണിക്കില്ല.സറിൽ ക്ലയന്റ്-സൈഡ് പ്രവർത്തിപ്പിക്കുന്നു, എന്നാൽ രണ്ട് ടെക്നിക്കുകളും പലപ്പോഴും ഒരുമിച്ച് ഉപയോഗിക്കുന്നു.
ചരിത്രം
നെറ്റ്‌സ്കേപ് എന്റർപ്രൈസ് സെർവറിനൊപ്പം സെർവർ സൈഡ് സ്ക്രിപ്റ്റിംഗിനായി ജാവാസ്ക്രിപ്റ്റിന്റെ ഒരു നടപ്പാക്കൽ നെറ്റ്സ്കേപ്പ് അവതരിപ്പിച്ചു, ഇത് 1994 ഡിസംബറിൽ ആദ്യമായി പുറത്തിറങ്ങി (ബ്രൗസറുകൾക്കായി ജാവാസ്ക്രിപ്റ്റ് പുറത്തിറക്കിയ ഉടൻ).
ഇന്ന്, പണമടച്ചുള്ള അല്ലെങ്കിൽ സൗജന്യ സേവനമായി ഒരു ക്ലയന്റിന് ഫലങ്ങൾ തിരികെ നൽകുന്നതിന് വിവിധ സേവനങ്ങൾ സെർവർ സൈഡ് സ്ക്രിപ്റ്റിംഗ് ഉപയോഗിക്കുന്നു. ക്ലയന്റുകളുടെ പരിതഃസ്ഥിതിക്ക് പുറത്തുള്ള ഫലങ്ങൾ കണക്കുകൂട്ടുകയും കണക്കുകൂട്ടിയ ഫലം തിരികെ നൽകുകയും ചെയ്യുന്ന ഒരു കമ്പ്യൂട്ടേഷണൽ നോളജ് എഞ്ചിനാണ് വോൾഫ്രാം ആൽഫ. ഉപയോക്തൃ നിർദ്ദിഷ്ട കീവേഡുമായി ബന്ധപ്പെട്ട ദശലക്ഷക്കണക്കിന് കാഷെ ചെയ്ത ഫലങ്ങൾ തിരയുകയും ക്ലയന്റിലേക്ക് ഓർഡർ ചെയ്ത ലിങ്കുകളുടെ ഒരു ലിസ്റ്റ് തിരികെ നൽകുകയും ചെയ്യുന്ന ഗൂഗിളിന്റെ ഉടമസ്ഥാവകാശ തിരയൽ എഞ്ചിനാണ് കൂടുതൽ സാധാരണയായി ഉപയോഗിക്കുന്ന സേവനം. ആപ്പിളിന്റെ സിരി ആപ്ലിക്കേഷൻ ഒരു വെബ് ആപ്ലിക്കേഷന് പുറത്ത് സെർവർ സൈഡ് സ്ക്രിപ്റ്റിംഗും ഉപയോഗിക്കുന്നു. അപ്ലിക്കേഷൻ ഒരു ഇൻപുട്ട് എടുക്കുകയും ഒരു ഫലം കണക്കുകൂട്ടുകയും ഫലം ക്ലയന്റിലേക്ക് തിരികെ നൽകുകയും ചെയ്യുന്നു.
സ്റ്റീഫൻ പി. കോഹൻ
വലത്ത്‌|ലഘുചിത്രം|300x300ബിന്ദു| 2013 ൽ സ്റ്റീഫൻ പി. കോഹൻ. ഒരു അമേരിക്കൻ രാഷ്ട്രീയ ശാസ്ത്രജ്ഞനും സുരക്ഷാ പഠന പ്രൊഫസറുമായിരുന്നു സ്റ്റീഫൻ ഫിലിപ്പ് കോഹൻ (1936 - 27 ഒക്ടോബർ 2019). അദ്ദേഹം പാകിസ്താൻ, ഇന്ത്യ, സൗത്ത് ഏഷ്യൻ, സുരക്ഷാകാര്യങ്ങളിലെ ഒരു വിദഗ്ദ്ധൻ ആയിരുന്നു. ബ്രൂക്കിംഗ്സ് ഇൻസ്റ്റിറ്റൂട്ടിൽ വിദേശ നയം പഠിപ്പിച്ചിരുന്ന മുതിർന്ന ഫെലോയും യൂണിവേഴ്സിറ്റി ഉർബാന-ചാമ്പെയ്‌നിലെ ഇല്ലിനോയിസ് എമിറെറ്റസ് പ്രൊഫസറുമായിരുന്നു. 12 പുസ്തകങ്ങളെങ്കിലും അദ്ദേഹം രചിക്കുകയോ രചനയിൽ പങ്കാളിയാവുകയോ ചെയ്തിട്ടുണ്ട്. അമേരിക്കയുടെ വിദേശ കാര്യങ്ങളിൽ ഏറ്റവും സ്വാധീനമുള്ള 500 വ്യക്തികളിൽ ഒരാളായി എണ്ണപ്പെട്ടിട്ടുള്ള അദ്ദേഹം അത്തരത്തിലുള്ള റേഡിയോ, ടെലിവിഷൻ ഷോകളിൽ സ്ഥിരം സാന്നിദ്ധ്യമായിരുന്നു.
ബാഹ്യ ലിങ്കുകൾ
വർഗ്ഗം:2019-ൽ മരിച്ചവർ വർഗ്ഗം:1936-ൽ ജനിച്ചവർ
തായാട്ട് ശങ്കരൻ
സ്വാതന്ത്ര്യസമര സേനാനിയും മലയാള സാഹിത്യ നിരൂപകനും പത്രാധിപരും സാഹിത്യകാരനും സാംസ്കാരിക പ്രവർത്തകനുമായിരുന്നു പ്രൊഫസ്സർ തായാട്ട് ശങ്കരൻ (1924 ഓഗസ്റ്റ് 5 - 1985 മാർച്ച് 23). 1968-ൽ നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു.
ജീവിതരേഖ
തലശ്ശേരിയിൽ പന്ന്യന്നൂരിൽ തായാട്ട് വീട്ടിൽ ജനിച്ചു. അച്ഛൻ വെള്ളുവ ചന്തു നമ്പ്യാർ,അമ്മ ലക്ഷ്മി അമ്മ കുന്നുമ്മൽ സ്കൂൾ, കതിരൂർ ഹൈസ്കൂൾ, തലശ്ശേരി ബ്രണ്ണൻ എന്നിവടങ്ങളിലായിരുന്നു വിദ്യാഭ്യാസം. സ്കൂളിലും കോളേജിലും അദ്ധ്യാപകനായി. കോൺഗ്രസ്സിലും പിന്നീട് പ്രജാപാർട്ടി, പി.എസ്.പി എന്നിവയിൽ പ്രവർത്തിച്ചു. പിന്നീട് ഇടതു പക്ഷ ചിന്താഗതിക്കാരനായി. വിപ്ലവം പത്രത്തിന്റെ ആദ്യ പത്രാധിപരായിരുന്നു. പിന്നീട് ദേശാഭിമാനി വാരികയുടെ പത്രാധിപരായി.1974 ൽ കേരള ഗ്രന്ഥശാലാ സംഘത്തിന്റെ പ്രസിഡന്റായി. പുരോഗമന കലാ സാഹിത്യ സംഘത്തിന്റെ നേതാവായിരുന്നു. 23 മാർച്ച് 1985 ന് അന്തരിച്ചു.
അവലംബം
വർഗ്ഗം:1926-ൽ ജനിച്ചവർ വർഗ്ഗം: 1985-ൽ മരിച്ചവർ വർഗ്ഗം:ഓഗസ്റ്റ് 6-ന് ജനിച്ചവർ വർഗ്ഗം:മാർച്ച് 23-ന് മരിച്ചവർ വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കണ്ണൂർ ജില്ലയിൽ ജനിച്ചവർ
ഉദ്യാനപാലകൻ
ഹരികുമാറിന്റെ സംവിധാനത്തിൽ മമ്മൂട്ടി നെടുമുടി വേണു എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പുറത്തിറങ്ങിയ മലയാളചലച്ചിത്രമാണ് ഉദ്യാനപാലകൻ.
അഭിനേതാക്കൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
മർലി എവേഴ്സ്-വില്യംസ്
അമേരിക്കൻ പൗരാവകാശ പ്രവർത്തകയും പത്രപ്രവർത്തകയുമാണ് മർലി ലൂയിസ് എവേഴ്‌സ്-വില്യംസ് (ജനനം: മാർച്ച് 17, 1933) 1963 ൽ മറ്റൊരു പൗരാവകാശ പ്രവർത്തകനായ ഭർത്താവ് മെഡ്‌ഗാർ എവേഴ്‌സിന്റെ കൊലപാതകത്തിൽ നീതി തേടി മൂന്ന് പതിറ്റാണ്ടിലേറെക്കാലം അവർ പ്രവർത്തിച്ചു. എൻ‌എ‌എ‌സി‌പിയുടെ ചെയർപേഴ്‌സണായും അവർ‌ സേവനമനുഷ്ഠിച്ചു. പൗരാവകാശങ്ങളും ഭർത്താവിന്റെ പൈതൃകവുമായി ബന്ധപ്പെട്ട നിരവധി പുസ്തകങ്ങൾ പ്രസിദ്ധീകരിച്ചു. 2013 ജനുവരി 21 ന് രണ്ടാമത് ബരാക് ഒബാമ അധികാരത്തിലേർപ്പെടുന്ന വേളയിൽ അവർ പ്രഭാഷണം നടത്തി.
ആദ്യകാലജീവിതം
1933 മാർച്ച് 17-ന് മിസിസിപ്പിയിലെ വിക്‌സ്ബർഗിലുള്ള അമ്മൂമ്മയുടെ വീട്ടിൽ മൈർലി ലൂയിസ് ബീസ്‌ലിയാണ് എവർസ്-വില്യംസ് ജനിച്ചത്. ഡെലിവറി മാൻ ജെയിംസ് വാൻ ഡൈക്ക് ബീസ്‌ലിയുടെയും 16 വയസ്സുള്ള മിൽഡ്രഡ് വാഷിംഗ്ടൺ ബീസ്‌ലിയുടെയും മകളായിരുന്നു. മിർലിക്ക് ഒരു വയസ്സുള്ളപ്പോൾ അവരുടെ മാതാപിതാക്കൾ വേർപിരിഞ്ഞു. അവരുടെ അമ്മ വിക്‌സ്ബർഗിൽ നിന്ന് പോയി. പക്ഷേ അവരുടെ കൂടെ യാത്ര ചെയ്യാൻ മൈർലിക്ക് പ്രായമില്ലെന്ന് തീരുമാനിച്ചു. ഒരു കുട്ടിയെ വളർത്താൻ സമയമില്ലാതെ അവരുടെ അമ്മയുടെ മുത്തശ്ശി ദിവസം മുഴുവൻ സേവനത്തിൽ ജോലി ചെയ്തതിനാൽ, മൈർലിയെ വളർത്തിയത് അവരുടെ പിതാവിന്റെ മുത്തശ്ശിയായ ആനി മക്കെയ്ൻ ബീസ്ലിയും ഒരു അമ്മായി മൈർലി ബീസ്ലി പോൾക്കുമാണ്. രണ്ട് സ്ത്രീകളും ബഹുമാനിക്കപ്പെടുന്ന സ്കൂൾ അദ്ധ്യാപകരായിരുന്നു. അവർ അവരുടെ പാത പിന്തുടരാൻ അവളെ പ്രചോദിപ്പിച്ചു. മൈർലി മഗ്നോളിയ സ്കൂളിൽ പഠിച്ചു. പിയാനോ പാഠങ്ങൾ പഠിച്ചു, സ്കൂളിലും പള്ളിയിലും പ്രാദേശിക ക്ലബ്ബുകളിലും പാട്ടുകൾ, പിയാനോ അല്ലെങ്കിൽ കവിതകൾ പാരായണം ചെയ്തു.
മൈർലി 1950-ൽ മഗ്നോളിയ ഹൈസ്‌കൂളിൽ (ബോമാൻ ഹൈസ്‌കൂൾ) ബിരുദം നേടി. ഹൈസ്‌കൂളിൽ പഠിക്കുന്ന കാലത്ത്, വിക്‌സ്‌ബർഗിലെ മൗണ്ട് ഹെറോഡൻ ബാപ്റ്റിസ്റ്റ് ചർച്ചിൽ നിന്നുള്ള പെൺകുട്ടികളുടെ വോക്കൽ ഗ്രൂപ്പായ ചാൻസനെറ്റ്‌സിലെ അംഗം കൂടിയായിരുന്നു മൈർലി. 1950-ൽ, മൈർലി അൽകോർൺ A&M കോളേജിൽ ചേർന്നു. ആഫ്രിക്കൻ അമേരിക്കൻ വിദ്യാർത്ഥികളെ സംഗീതത്തിൽ അധമ സ്വരമാകാൻ ഉദ്ദേശിക്കുന്ന ഒരു വിദ്യാർത്ഥിയുടെ മുഖ്യപഠനവിഷയം എന്ന നിലയിൽ സ്വീകരിക്കുന്ന സംസ്ഥാനത്തെ ചുരുക്കം ചില കോളേജുകളിലൊന്നാണിത്. ഡെൽറ്റ സിഗ്മ തീറ്റ സോറോറിറ്റിയിലെ അംഗം കൂടിയാണ് മൈർലി. സ്‌കൂളിലെ ആദ്യ ദിനത്തിൽ തന്നെക്കാൾ എട്ട് വയസ്സിന് മുകളിലുള്ള രണ്ടാം ലോകമഹായുദ്ധ സേനാനി മെഡ്ഗർ എവേഴ്‌സിനെ മൈർലി കണ്ടുമുട്ടുകയും പ്രണയത്തിലാവുകയും ചെയ്തു. കൂടിക്കാഴ്ച അവളുടെ കോളേജ് പദ്ധതികൾ മാറ്റി. പിന്നീട് 1951 ലെ ക്രിസ്മസ് രാവിൽ ദമ്പതികൾ വിവാഹിതരായി. പിന്നീട് മൗണ്ട് ബയൂവിലേക്ക് താമസം മാറിയ അവർക്ക് ഡാരെൽ കെനിയാട്ട, റീന ഡെനിസ്, ജെയിംസ് വാൻ ഡൈക്ക് എന്നിങ്ങനെ മൂന്ന് മക്കളുണ്ടായി. മൗണ്ട് ബയൂവിൽ, മഗ്നോളിയ മ്യൂച്വൽ ലൈഫ് ഇൻഷുറൻസ് കമ്പനിയിൽ സെക്രട്ടറിയായി മിർലി ജോലി ചെയ്തു.
പുറംകണ്ണികൾ
വർഗ്ഗം:1933-ൽ ജനിച്ചവർ വർഗ്ഗം:ആഫ്രിക്കൻ-അമേരിക്കൻ പത്രപ്രവർത്തകർ വർഗ്ഗം:പത്രപ്രവർത്തകർ
അലക്സാണ്ട്രിയൻ വേദശാസ്ത്രകേന്ദ്രം
ക്രൈസ്തവ വേദശാസ്ത്രത്തിന്റെ പ്രധാനപ്പെട്ട ഒരു പഠനകേന്ദ്രം അല്ലെങ്കിൽ ചിന്താധാര ആണ് അലക്സാണ്ട്രിയൻ വേദശാസ്ത്രകേന്ദ്രം അഥവാ അലക്സാണ്ട്രിയൻ ചിന്താധാര (The School of Alexandria). റോമാ സാമ്രാജ്യത്തിലെ പ്രമുഖ നഗരവും ക്രൈസ്തവ കേന്ദ്രവുമായിരുന്ന അലക്സാണ്ട്രിയാ കേന്ദ്രീകരിച്ചാണ് ഇത് വളർന്നുവന്നത്. ക്രൈസ്തവ തിരുലിഖിതങ്ങളുടെയും വിശ്വാസങ്ങളുടെയും ആദ്ധ്യാത്മികവും പ്രതീകാത്മകവുമായ വ്യാഖ്യാനത്തിലും വിശദീകരണത്തിലുമാണ് ഇതിന്റെ അനുയായികൾ ശ്രദ്ധ പതിപ്പിച്ചത്. അന്ത്യോഖ്യൻ വേദശാസ്ത്രകേന്ദ്രത്തോടൊപ്പം റോമാ സാമ്രാജ്യത്തിലെ സഭയിലെ രണ്ട് പ്രധാന വേദശാസ്ത്രകേന്ദ്രങ്ങളിൽ ഒന്നായി ഇത് നിലകൊണ്ടു.
അവലംബം
വർഗ്ഗം: റോമാ സാമ്രാജ്യത്തിന്റെ ഔദ്യോഗിക സഭ വർഗ്ഗം:ക്രൈസ്തവ വേദശാസ്ത്രകേന്ദ്രങ്ങൾ
ശ്രീ ലങ്കാ മാതാ
ദക്ഷിണേഷ്യൻ രാജ്യമായ ശ്രീലങ്കയുടെ ദേശീയ ഗാനമാണ് ശ്രീ ലങ്കാ മാതാ. 1940-ൽ പ്രശസ്ത സിംഹളാ കവിയായ ആനന്ദ് സമരക്കോൻ ആണ് ഈ ഗാനം ചിട്ടപെടുത്തിയത്. 1951 നവംബർ 22നാണ് ഇതിന്റെ ദേശീയഗാനമായി അംഗീകരിച്ചത്. ബ്രിട്ടണിൽ നിന്നും സ്വാതന്ത്ര്യം ലഭിക്കുന്നതിനും മുൻപേതന്നെ ഈ ഗാനം ശ്രീലങ്കയിൽ വളരെ പ്രശസ്തമായിരുന്നു.
ട്രാൻസ്ലേഷൻ
തമിഴിലേക്ക് മൊഴിമാറ്റം ചെയ്യപ്പെട്ട ഈ ഗാനം "ശ്രീലങ്കാ തായേ" എന്നു ആരംഭിക്കുന്നു.
മങ്കേഷി ക്ഷേത്രം
ലഘുചിത്രം|ശ്രീ മങ്കേഷി ദേവസ്ഥാനത്തിന്റെ ഒരു ദൃശ്യം നോർത്ത് ഗോവയിലെ പോണ്ട താലൂക്കിലുള്ള മങ്കേഷി ഗ്രാമത്തിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് മങ്കേഷി (ഇംഗ്ലീഷ്:Shri Mangeshi temple: ദേവനാഗിരി: श्री मंगेशी मंदीर) ഗോവയുടെ തലസ്ഥാനമായ പനാജിയിൽ നിന്നും ഇവിടേക്ക് 22കിലോമീറ്ററും മഡ്ഗാവിൽ നിന്ന് 26കിലോമീറ്ററും ദൂരമുണ്ട്.
ഗോവയിലെ തന്നെ ഏറ്റവും വലിയ ക്ഷേത്രങ്ങളിലും ഏറ്റവും പ്രശസ്തമായ ക്ഷേത്രങ്ങളിലും ഒന്നാണ് മങ്കേഷി ക്ഷേത്രം.
പ്രതിഷ്ഠ
ശിവന്റെ ഒരു രൂപമായ മങ്കേഷി ഭഗവാനാണ് ഇവിടുത്തെ പ്രധാന പ്രതിഷ്ഠ. ഗോവയിലെ അനേകം ഹിന്ദുക്കളുടെ കുലദൈവം കൂടിയാണ് മങ്കേഷി ഭഗവാൻ. പ്രത്യേകിച്ചും കൊങ്കണി സാരസ്വത ബ്രാഹ്മണരുടെ.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ശിവക്ഷേത്രങ്ങൾ വർഗ്ഗം:ഗോവയിലെ ക്ഷേത്രങ്ങൾ
നിസിബിസ്
നിസിബിസ് അഥവാ നുസയ്ബീൻ (nuˈsajbin; نُصَيْبِيْن; ; ) തുർക്കിയിലെ മർദ്ദീൻ പ്രവിശ്യയിൽ സ്ഥിതി ചെയ്യുന്ന ഒരു നഗരമാണ്. നുസയ്ബീൻ ജില്ലയുടെ ആസ്ഥാനമാണ് ഈ പട്ടണം.
വിഷൻ ഡിസോർഡർ
മനുഷ്യന്റെ കാഴ്ചയെ ബാധിക്കുന്ന തരത്തിലുള്ള വൈകല്യങ്ങളെയാണ് വിഷൻ ഡിസോർഡർ എന്ന് പറയുന്നത്. വിഷൻ ഡിസോർഡറുകൾ മൂലം കാഴ്ച ശക്തിക്ക് സ്ഥായിയായ നഷ്ടം സംഭവിച്ചാൽ അത് കാഴ്ച വൈകല്യം എന്ന് പറയുന്നു.
വിഷൻ ഡിസോർഡർ എന്നത് നേത്രരോഗത്തിന് തുല്യമല്ല. പല കാഴ്ച വൈകല്യങ്ങളും കണ്ണുകളുമായി ബന്ധപ്പെട്ടിരിക്കുന്നു. പക്ഷെ, കണ്ണുകളുമായി ബന്ധമില്ലാതെയും (ഉദാഹരണത്തിന് ഒപ്റ്റിക് പാതയിലെ പ്രശ്നങ്ങൾ) കാഴ്ച നഷ്ടങ്ങൾ ഉണ്ടാകാം.
കാരണങ്ങൾ
വിഷൻ ഡിസോർഡറുകൾക്ക് കാരണമാകുന്ന നിരവധി രോഗങ്ങളുണ്ട്. അവയിൽ ചിലത് താഴെ കൊടുക്കുന്നു.
എപ്പിഡെമോളജി
ലോകാരോഗ്യ സംഘടനയുടെ 2004 ലെ കണക്ക് പ്രകാരം ലോകമെമ്പാടുമുള്ള 314 ദശലക്ഷം ആളുകൾ കാഴ്ചശക്തി ഇല്ലാത്തവരാണ് (എല്ലാ കാരണങ്ങളാലും), അവരിൽ 45 ദശലക്ഷം പേർ അന്ധരാണ്. കാഴ്ച വൈകല്യങ്ങൾ പലപ്പോഴും പൊതുജനാരോഗ്യ സംരംഭങ്ങളാൽ ടാർഗെറ്റുചെയ്യപ്പെടുന്നില്ല, അവ കൂടുതലും മരണകാരണങ്ങൾക്ക് ആണ് മുൻഗണന നൽകുന്നത്. എന്നിരുന്നാലും, സ്ഥായിയായ കാഴ്ച നഷ്ടങ്ങൾ ഒരു വ്യക്തിയുടെ ജീവിത നിലവാരത്തെ സാരമായി ബാധിക്കും.
പുറം കണ്ണികൾ
വർഗ്ഗം:നേത്രവിജ്ഞാനം വർഗ്ഗം:കണ്ണ് വർഗ്ഗം:കാഴ്ച പ്രശ്നങ്ങളും അന്ധതയും
ഇര തേടുന്ന മനുഷ്യർ
കെ. സുകുമാരൻ നായർ സംവിധാനം ചെയ്ത് 1981 ൽ പുറത്തിറങ്ങിയ ഒരു മലയാള ചിത്രമാണ് ഇര തേടുന്ന മനുഷ്യർ. ചിത്രത്തിൽ മധു, ജയഭാരതി, സത്താർ, ആറന്മുള പൊന്നമ്മ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ജി ദേവരാജനാണ് ചിത്രത്തിലെ ഗാനങ്ങളുടെ സംഗീതം നിർവ്വഹിച്ചത്. .
ഗാനങ്ങൾ
ജി. ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നൽകിയിരിക്കുന്നത്. വരികൾ രചിച്ചത് ബിച്ചു തിരുമലയും ചുനക്കര രാമൻകുട്ടിയും ചേർന്നാണ്
തുർക്ക്മെൻചായ് ഉടമ്പടി
തുർക്ക്മെൻചായ് ഉടമ്പടി (പേർഷ്യൻ ഭാഷ: عهدنامه ترکمنچای; റഷ്യൻ ഭാഷ: Туркманчайский договор) റുസ്സോ-പേർഷ്യൻ യുദ്ധം അവസാനിപ്പിച്ചതിനേത്തുടർന്ന് (1826 ൽ) ഖ്വജർ ഇറാനും റഷ്യൻ സാമ്രാജ്യവും തമ്മിൽ ഒപ്പുവച്ച ഒരു ഉടമ്പടിയായിരുന്നു. ഖ്വജർ ഇറാനും റഷ്യൻ സാമ്രാജ്യവും തമ്മിൽ ഒപ്പുവച്ച ഉടമ്പടികളുടെ പരമ്പരയിലെ രണ്ടാമത്തേതായിരുന്ന ഈ ഉടമ്പടി പ്രകാരം (ആദ്യത്തേത് ഗുലിസ്ഥാൻ ഉടമ്പടിയും അവസാനത്തേത് അഖാൽ ഉടമ്പടിയുമാണ്) മുമ്പ് ഇറാന്റെ ഭാഗമായിരുന്ന പ്രദേശങ്ങളിലെ റഷ്യൻ സ്വാധീനം അംഗീകരിക്കാനോ ഈ പ്രദേശങ്ങൾ റഷ്യയ്ക്കു മുന്നിൽ അടിയറ വയ്ക്കാനോ പേർഷ്യൻ സാമ്രാജ്യം ഇതോടെ നിർബന്ധിതമായി.
1828 ഫെബ്രുവരി 10-ന് ഇറാനിലെ ടോർക്കമാഞ്ചേയിൽ വെച്ചാണ് ഈ കരാർ ഒപ്പിട്ടത്. ഇത് എറിവാൻ ഖാനേറ്റ്, നഖ്‌ചിവാൻ ഖാനേറ്റ്, താലിഷ് ഖാനേറ്റിന്റെ ബാക്കി ഭാഗം എന്നിവ ഉൾപ്പെടെയുള്ള തെക്കൻ കോക്കസസിലെ നിരവധി പ്രദേശങ്ങളുടെ പൂർണ്ണ നിയന്ത്രണം റഷ്യയ്ക്ക് വിട്ടുകൊടുക്കാൻ പേർഷ്യയെ നിർബന്ധിതമാക്കി. ഉടമ്പടിപ്രകാരം റഷ്യയും പേർഷ്യയും തമ്മിലുള്ള ഒരു പുതിയ അതിർത്തിയായി അറാസ് നദി തീരുമാനിക്കപ്പെട്ടു. ഈ പ്രദേശങ്ങൾ ഇപ്പോൾ അർമേനിയ, അസർബൈജാന്റെ തെക്ക്, നഖ്‌ചിവാൻ, ഇഗ്ഡിർ പ്രവിശ്യ (ഇപ്പോൾ തുർക്കിയുടെ ഭാഗം) എന്നിവിടങ്ങളിലാണ് സ്ഥിതിചെയ്യുന്നത്.
പേർഷ്യൻ സാമ്രാജ്യത്തിനുവേണ്ടി കിരീടാവകാശി അബ്ബാസ് മിർസയും ഷാ ഫത്ത് അലിയുടെ ചാൻസലർ അല്ലാ-യാർ ഖാൻ അസഫ് അൽ-ദൗളയും (ഖജർ രാജവംശത്തിന്റെ) റഷ്യയ്ക്കുവേണ്ടി ജനറൽ ഇവാൻ പാസ്കിയേവിച്ചും ഈ ഉടമ്പടിയിൽ ഒപ്പുവച്ചു. 1813-ലെ ഗുലിസ്ഥാൻ ഉടമ്പടിക്ക് സമാനമായി, റഷ്യൻ സൈനിക വിജയത്തെത്തുടർന്നാണ് പേർഷ്യയ്ക്കുമേൽ ഈ ഉടമ്പടി അടിച്ചേൽപ്പിക്കപ്പെട്ടത്. ഉടമ്പടി ഒപ്പുവെച്ചില്ലെങ്കിൽ അഞ്ച് ദിവസത്തിനകം ടെഹ്‌റാൻ പിടിച്ചെടുക്കുമെന്ന് പാസ്കിവിച്ച് പേർഷ്യയെ ഭീഷണിപ്പെടുത്തിയിരുന്നു.
ഈ ഉടമ്പടിയും 1813-ലെ ഗുലിസ്ഥാൻ ഉടമ്പടിയേയും പിന്തുടർന്ന്, റഷ്യ ഇന്നത്തെ ദാഗസ്താൻ, കിഴക്കൻ ജോർജിയ, അസർബൈജാൻ, അർമേനിയ എന്നിങ്ങനെയുള്ള എല്ലാ കോക്കസസ് പ്രദേശങ്ങളും ഖ്വജർ ഇറാനിൽ നിന്ന് പിടിച്ചെടുക്കുകയും അവയെല്ലാം നൂറ്റാണ്ടുകളായി റഷ്യയുടെ ഭാഗമായി തുടരുകയും ചെയ്തു. ഇന്നത്തെ രാജ്യങ്ങളായ ജോർജിയ, അസർബൈജാൻ, അർമേനിയ, നോർത്ത് കൊക്കേഷ്യൻ റിപ്പബ്ലിക് ഓഫ് ദാഗിസ്താൻ എന്നിവയുടെ പ്രദേശങ്ങൾ ഉൾപ്പെടെ അറാസ് നദിയുടെ വടക്ക് ഭാഗത്തെ പ്രദേശങ്ങൾ 19- നൂറ്റാണ്ടിൽ റഷ്യയുടെ അധീനതയിലാകുന്നതുവരെയുള്ള കാലത്ത് ഇറാനിയൻ പ്രദേശങ്ങൾ ആയിരുന്നു.
ഈ രണ്ട് ഉടമ്പടികളേത്തുടർന്ന്, മുൻകാല ഇറാനിയൻ പ്രദേശങ്ങൾ ആദ്യം റഷ്യൻ സാമ്രാജ്യത്തിന്റെ വരുതിയിലും പിന്നീട് ഏകദേശം 180 വർഷത്തോളം സോവിയറ്റ് നിയന്ത്രണത്തിലും വരുകയും ദാഗസ്താൻ ഇന്നും റഷ്യൻ ഫെഡറേഷനിൽത്തന്നെ ഒരു ഘടക റിപ്പബ്ലിക്കായി തുടരുകയും ചെയ്യുന്നു. ഗുലിസ്ഥാൻ, തുർക്ക്മെൻചായ് ഉടമ്പടികൾ പ്രകാരം റഷ്യയിലേയ്ക്ക് വന്നുചേർന്ന ഭൂരിഭാഗം പ്രദേശങ്ങളും ഉൾക്കൊള്ളുന്ന മൂന്ന് വ്യത്യസ്ത രാജ്യങ്ങളായ ജോർജിയ, അസർബൈജാൻ, അർമേനിയ എന്നിവ പിന്നീട് 1991-ൽ സോവിയറ്റ് യൂണിയന്റെ പിരിച്ചുവിടലിനെത്തുടർന്ന് സ്വാതന്ത്ര്യം നേടി.
റഷ്യൻ എംബസിയിലെ കൂട്ടക്കൊല
യുദ്ധാനന്തരം തുർക്ക്മെൻചായ് ഉടമ്പടി ഒപ്പുവച്ചതിനുശേഷം പേർഷ്യയിൽ റഷ്യൻ വിരുദ്ധ വികാരം ശക്തമായിരുന്നു. 1829 ഫെബ്രുവരി 11 ന്, പ്രകോപിതരായ ഒരുകൂട്ടം ജനങ്ങൾ ടെഹ്‌റാനിലെ റഷ്യൻ എംബസിയിൽ അതിക്രമിച്ചുകയറുകയും അതിനകത്തുള്ള മിക്കവാറും എല്ലാവരെയും കൂട്ടക്കൊല നടത്തുകയും ചെയ്തു. കൂട്ടക്കൊലയിൽ കൊല്ലപ്പെട്ടവരിൽ പേർഷ്യയിൽ പുതുതായി നിയമിതനായ അംബാസഡറും പ്രശസ്ത റഷ്യൻ നാടകകൃത്തുമായിരുന്ന അലക്സാണ്ടർ ഗ്രിബോയ്ഡോവും ഉൾപ്പെടുന്നു. ഉടമ്പടിയുടെ നിബന്ധനകൾ ചർച്ച ചെയ്യുന്നതിൽ ഗ്രിബോഡോവ് ഒരു സജീവ പങ്ക് വഹിച്ചിരുന്നു.
കടലിടുക്കുകളുടെ പട്ടിക
വർഗ്ഗം:കടലുകൾ വർഗ്ഗം:പട്ടികകൾ *
ലോകിസ്സാര
വിദേശത്തുള്ള സൈന്യത്തിൽ ചേരുകയും പൊളന്നരുവയിലെ ലീലാവതി രാജ്ഞിയെ സ്ഥാനഭ്രഷ്ടനാക്കിക്കൊണ്ട് പൊളന്നരുവ രാജകീയ സൈന്യത്തെ പരാജയപ്പെടുത്തുകയും ചെയ്ത ഒരു സൈനികനായിരുന്നു ലോകിസ്സാര. പൊളന്നരുവ രാജകീയ സൈന്യം ലീലാവതിയുടെ ഭരണം പുനഃസ്ഥാപിക്കുന്നതു വരെ 1210 മുതൽ 1211 വരെ ഒമ്പത് മാസം ലോകിസ്സാര ഭരിച്ചു. പൊളന്നരുവ രാജകീയ സൈന്യം ലീലാവതിയെ 1211ൽ മൂന്നാം തവണ പുനഃസ്ഥാപിച്ചു.
ബാഹ്യ ലിങ്കുകൾ
വർഗ്ഗം:ശ്രീലങ്കയുടെ ചരിത്രം
ഇടവക
ഒരു പ്രദേശത്ത് ഒരു പ്രത്യേക ക്രൈസ്തവ സഭയോട് ആഭിമുഖ്യം പ്രകടിപ്പിക്കുന്ന വീട്ടുകാർ ഒന്നിച്ച് വരുന്ന കൂട്ടത്തെ ആണു് ഇടവക എന്ന് പറയുന്നത്. ഇങ്ങനെ കൂടി വരവിനായി മിക്കവാറും ഒരു പള്ളിയും, ഇടവകയുടെ ആത്മിയആവശ്യങ്ങൾക്കായി അതത് സഭകൾ നിയമിക്കുന്ന ഒരു വികാരിയും ഉണ്ടാവും.
കത്തോലിക്ക സഭയിൽ
പൊതുവേ കത്തോലിക്കാസഭയിൽ ഒരു വികാരിയച്ചന്റെ കീഴിലുള്ള പ്രദേശത്തെയാണ് ഇടവക എന്നു പറയുന്നത്. വികാരിയച്ചനെ പള്ളിവികാരി, ഇടവകവികാരി എന്നൊക്കെയും പറയുന്നു. ഒരു ഇടവകയിൽ ഒരു പ്രധാന പള്ളിക്കു പുറമേ കുരിശുപള്ളികളും മഠങ്ങളും സഭയുടെ കീഴിലുള്ള ഇതര സ്ഥാപനങ്ങളുമുണ്ടാവാം. ഒരു വികാരിയച്ചന് തന്റെ കൃത്യനിർവ്വഹണത്തിന് സഹായികളായി ഒന്നോ അതിലധികമോ സഹ വികാരിമാരോ മറ്റ് വൈദികരോ ഉണ്ടാവാം. ഇടവകയിൽ അംഗങ്ങളായ വിശ്വാസികളെ ഇടവകക്കാർ എന്നും പറയുന്നു.
വർഗ്ഗം:ക്രൈസ്തവം
സഞ്ജയ് ഗാന്ധി പോസ്റ്റ്ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഉത്തർപ്രദേശിലെ ലഖ്‌നൗവിലുള്ള സംസ്ഥാന നിയമസഭ നിയമപ്രകാരമുള്ള ഒരു മെഡിക്കൽ സ്ഥാപനമാണ് സഞ്ജയ് ഗാന്ധി പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്. 1983 ൽ സ്ഥാപിതമായ ഇതിന് സഞ്ജയ് ഗാന്ധിയുടെ പേരാണ് നൽകിയിരിക്കുന്നത്.
പ്രധാന നഗരത്തിൽ നിന്ന് 15 കിലോമീറ്റർ അകലെയുള്ള റെയ്ബറേലി റോഡിൽ 550 ഏക്കർ (2.2 കിലോമീറ്റർ 2) റെസിഡൻഷ്യൽ കാമ്പസിലാണ് ഇൻസ്റ്റിറ്റ്യൂട്ട്. മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച ബിരുദങ്ങൾ ഇൻസ്റ്റിറ്റ്യൂട്ട് വാഗ്ദാനം ചെയ്യുന്നു. ത്രിതീയ മെഡിക്കൽ പരിചരണം, സൂപ്പർ-സ്പെഷ്യാലിറ്റി അധ്യാപനം, പരിശീലനം, ഗവേഷണം എന്നിവയും ഇവിടെയുണ്ട്. ഡിഎം, എംസിഎച്ച്, എംഡി, പിഎച്ച്ഡി എന്നിവയിൽ ബിരുദങ്ങൾ നൽകുന്നു. കൂടാതെ പോസ്റ്റ്ഡോക്ടറൽ ഫെലോഷിപ്പുകൾ, പോസ്റ്റ്ഡോക്ടറൽ സർട്ടിഫിക്കറ്റ് കോഴ്സുകൾ, സീനിയർ റെസിഡൻസി എന്നിവയും ഉൾപ്പെടുന്നു. നഴ്സിംഗ്, പാരാമെഡിക്കൽ എന്നിവയിൽ ഡിഗ്രി കോഴ്സുകളും ഇവിടെയുണ്ട്.
തീർത്ഥാടനം (ചലച്ചിത്രം)
എം.ടി. വാസുദേവൻ നായർ തന്റെ വാനപ്രസ്ഥം എന്ന കഥയെ ആധാരമാക്കി രചിച്ച് ബി. കണ്ണൻ സംവിധാനം നിർവഹിച്ച് 2001-ൽ പുറത്തിറങ്ങിയ ഒരു മലയാളം ചലച്ചിത്രമാണ് തീർത്ഥാടനം. ജയറാം, സുഹാസിനി എന്നിവർ മുഖ്യ വേഷങ്ങളിൽ അഭിനയിച്ച ഈ ചിത്രം മികച്ച നിരൂപകപ്രശംസ നേടി. ഈ പടത്തിലെ അഭിനയത്തിന് സുഹാസിനിക്ക് ആ വർഷത്തെ മികച്ച നടിക്കുള്ള സംസ്ഥാന പുരസ്കാരം ലഭിച്ചു. ഗായിക ചിത്ര ഈ ചിത്രത്തിലൂടെ ഒരു സംസ്ഥാന അവാർഡ്‌ കൂടി കരസ്ഥമാക്കി. .
അവലംബം
വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
സഞ്ജയ് ഗാന്ധി പോസ്റ്റ്ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
അവലംബം
വർഗ്ഗം:ഇന്ത്യയിലെ മെഡിക്കൽ കോളേജുകൾ വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
ലുക്രീഷ്യ ഗാർഫീൽഡ്
ലുക്രീഷ്യ റുഡോൾഫ ഗാർഫീൽഡ് (ജീവിത കാലം : ഏപ്രിൽ 19, 1832 – മാർച്ച് 14, 1918), അമേരിക്കൻ ഐക്യനാടുകളുടെ പ്രസിഡൻറായിരുന്ന ജെയിംസ് എ. ഗാർഫീൽഡിൻറെ പത്നിയും 1881 ൽ അമേരിക്കൻ ഐക്യനാടുകളുടെ പ്രഥമവനിതയുമായിരുന്നു.
ആദ്യകാല ജീവിതം
ഒരു കർഷകനും ഹിറാമിലെ ഇലക്ട്രിക് ഇൻസ്റ്റിറ്റ്യൂട്ടി ൻറെ സഹസ്ഥാപകരിലൊരാളുമായ സെബ് റുഡോൾഫിൻറെയും അരബെല്ല മാസൻ റുഡോൾഫിൻറയും പുത്രിയായി ഒഹിയോയിലെ ഹിറാമിലായിരുന്നു ലുക്രീഷ്യയുടെ ജനനം. ചർച്ച് ഓഫ് ക്രൈസ്റ്റിലെ ഉറച്ച അനുയായി ആയിരുന്നു ലുക്രീഷ്യ. അവരുടെ വംശ പരമ്പര ജർമ്മൻ, വെൽഷ്, ഇംഗ്ലീഷ്, ഐറീഷ് എന്നിങ്ങനെയാണ്. ലുക്രീഷ്യ ഗാർഫീൽഡിൻറെ പിതാവു വഴിയുള്ള പ്രപിതാമഹൻ ജർമ്മനിയിലെ വുർട്ടെംബർഗ്ഗിൽനിന്ന് പെൻസിൽവാനിയ യിലേയ്ക്ക് (പെൻസിൽവാനിയുടെ ആ ഭാഗം ഡെലവെയറി ൽ ഇപ്പോൾ ഉൾപ്പെട്ടിരിക്കുന്നു) കുടിയേറിയ ആൾ ആയിരുന്നു.
വർഗ്ഗം:1832-ൽ ജനിച്ചവർ വർഗ്ഗം:1918-ൽ മരിച്ചവർ വർഗ്ഗം:19-ആം നൂറ്റാണ്ടിലെ അമേരിക്കൻ വനിതകൾ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
അങ് റിത ഷെർപ്പ
ഓക്സ്റ്റിജൻ പ്രത്യേകമായി കരുതാതെ എവറസ്റ്റ്‌ കൊടുമുടി പത്തു തവണ കീഴടക്കി ലോക റെക്കോർഡ് സ്ഥാപിച്ച ഒരു നേപ്പാളി പർവ്വതാരോഹകനായിരുന്നു അൻങ് റിത ഷെർപ്പ (നേപ്പാളി: आङरिता शेर्पा; 1948 – 21 സെപ്റ്റംബർ 2020). തന്റെ ആറാമത്തെ പർവ്വതാരോഹണത്തിൽ ലോക റെക്കോർഡ് സ്ഥാപിച്ച അൻങ് റിത, പത്താമത്തെ കയറ്റത്തിൽ റെക്കോർഡ് തന്റെ പേരിൽ തന്നെ എഴുതിച്ചേർത്തു. മറ്റു പലരും അൻങ് റിതയേക്കാൾ കൂടുതൽ തവണ എവറസ്റ്റ് കയറിയിട്ടുണ്ടങ്കിലും പ്രത്യേക ഓക്സിജൻ സംവിധാനം കയ്യിൽ കരുതാതെ ഏറ്റവും കൂടുതൽ പ്രാവശ്യം എവറസ്റ്റ് കീഴടക്കിയ റെക്കോർഡ് അദ്ദേഹത്തിന്റെ പേരിൽ തന്നെയാണ്. ഓക്സിജൻ സംവിധാനം കരുതാതെ ശീതകാലത്ത് ഏവറസ്റ്റ് കീഴടക്കിയ ഏക വ്യക്തിയും റിത ഷെർപ്പയാണ്. 'ഹിമപ്പുലി' എന്ന പേരിലാണ് അദ്ദേഹം അറിയപ്പെട്ടിരുന്നത്.
അവലംബം
5. Mingma Sherpa: Man of the mountains വർഗ്ഗം:പർവ്വതാരോഹകർ വർഗ്ഗം:എവറസ്റ്റ് കീഴടക്കിയവർ വർഗ്ഗം:1948-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:സെപ്റ്റംബർ 21-ന് മരിച്ചവർ
ദി ദിനോസർ പ്രൊജക്റ്റ്‌
2012ൽ പുറത്തിറങ്ങിയ ഒരു സാഹസിക സിനിമയാണ് ദി ദിനോസർ പ്രൊജക്റ്റ്‌. ഇതിന്റെ രചനയും സംവിധാനവും നിർവഹിച്ചിരിക്കുന്നത് സിഡ് ബെന്നെറ്റ് ആണ്. വീഡിയോ ക്ലിപിങ്ങുകൾ കോർത്ത്‌ ഇണക്കി സിനിമ ഉണ്ടാകുന്ന രീതിയിൽ ആണ് ഈ സിനിമ നിർമ്മിചിരികുന്നത്.
പുറത്തേക്കുള്ള കണ്ണികൾ
വർഗ്ഗം:ദിനോസർ ചലച്ചിത്രങ്ങൾ വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
കേസരം
കേസരം ഒരു പൂവിന്റെ പൂമ്പൊടി രൂപപ്പെടുന്ന പ്രത്യുല്പാദനാവയവം ആകുന്നു. കേസരങ്ങളുടെ കൂട്ടത്തെ കേസരപുടം എന്നു പറയുന്നു.
രൂപവിജ്ഞാനീയവും സാങ്കേതിക പദാവലിയും
ഒരു കേസരത്തിനു പരാഗി എന്ന സഞ്ചിപോലെയുള്ള ഭാഗവും, തന്തുകം എന്ന ഭാഗവുമുണ്ട്. പരാഗിയെ ജനിദണ്ഡ് ബന്ധിപ്പിക്കുന്ന ഭാഗമാണിത്. പരാഗിക്കകത്ത് പരാഗരേണു കാണപ്പെടുന്നു. ഇവ മൈക്രോസ്പൊറാഞ്ചിയം അകത്താണ് ഉണ്ടാകുന്നത്. സാധാരണ പരാഗികളിൽ രണ്ട് അറകളാണുണ്ടാവുക. (ഈ ഒരോ അറയേയും ലോക്കുലെ എന്നു വിളിക്കുന്നു.) പരാഗിയുടെ അടിഭാഗമോ നടുഭാഗമോ തന്തുകവുമായി ബന്ധിച്ചിരിക്കുന്നു. പരാഗിയിലെ അറകൾക്കിടയിൽ കാണപ്പെടുന്നതും അറകളെതമ്മിൽ ബന്ധിപ്പിച്ചുനിർത്തുന്നതുമായ വന്ധ്യമായ കോശസമൂഹത്തെ കണക്ടീവ് എന്നാണു പറയുന്നത്. തന്തുകത്തിന്റെ ഭാഗമായ ഇത് വഴി സംവഹനം നടക്കുന്നു. മൈക്രോസ്പൊറാഞ്ചിയത്തിലുള്ള ഓരോ മൈക്രോസ്പോറിൽനിന്നും ഗമീറ്റോഫൈറ്റ് അടങ്ങിയ ആൺ ഭാഗമായ പരാഗരേണു ഒരു ഉണ്ടാകുന്നു. പരാഗികളുടെ വലുപ്പം വിവിധ സസ്യങ്ങളിൽ വ്യത്യസ്തമാണ്. വുൾഫിയയിൽ ഒരു മില്ലീമീറ്ററിനേക്കാൾ ചെറിയ വലുപ്പംമുതൽ Canna iridiflora Strelitzia nicolai എന്നീ സസ്യങ്ങളിലെ 13 സെന്റീമീറ്റർ വലുപ്പമുള്ള പരാഗികൾ വരെയുണ്ട്. കേസരങ്ങളുടെ കൂട്ടത്തെ കേസരപുടം എന്നാണ് അറിയപ്പെടുന്നത്.
പുസ്തകസൂചി
വർഗ്ഗം:പൂവിന്റെ ഭാഗങ്ങൾ
ബർമ്മീസ് ഭാഷ
സിനോ റ്റിബറ്റൻ ഭാഷാ കുടുംബത്തിലെ ലോലോ ബർമ്മീസ് ഗ്രൂപ്പിൽ ഉൾപ്പെട്ടതാണ് ബർമ്മീസ് ഭാഷ. ബർമ്മീസ് അക്ഷരമാല ആത്യന്തികമായി ഒരു ബ്രാഹ്മി അക്ഷരമാല കുടുംബത്തിൽ നിന്നുള്ളതോ, അല്ലെങ്കിൽ കടമ്പ ലിപിയോ പല്ലവ ലിപിയിൽ നിന്ന് ഉരുത്തിരിഞ്ഞവയാണ്.
വർഗ്ഗീകരണം
ബർമ്മീസ് ഭാഷ സിനോ ടിബറ്റൻ ഭാഷകളിൽ തെക്കൻ ബർമ്മിസ് ശാഖയിൽ പെട്ടതാണ്. നോൺ സിനിറ്റിക് സിനോ ടിബറ്റൻ ഭാഷകളിലാണ് ബർമ്മീസ് വളരെ വ്യാപകമായി സംസാരിക്കുന്നത്.. എഴുത്ത് സമ്പ്രദായം വികസിപ്പിച്ചെടുത്ത അഞ്ചാമത്തെ സിനോ ടിബറ്റൻ ഭാഷയാണ് ബർമ്മീസ്. ചൈനീസ് അക്ഷരങ്ങൾ, പിയു അക്ഷരങ്ങൾ, ടിബറ്റൻ അക്ഷരമാല, തങ്കുത്ത് അക്ഷരമാല എന്നിവയാണ് മറ്റു നാലെണ്ണം.
ഭാഷാഭേദങ്ങൾ
മ്യാൻമറിലെ ഏറ്റവും നീളം കൂടിയ നദിയായ ഇരാവതി (ഐയർവാഡി ) തീരത്ത് താമസിക്കുന്ന ബർമ്മീസ് സംസാരിക്കുന്നവർ സമാനമായ വകഭേദങ്ങളോടെ നിരവധി പ്രാദേശിക ഭാഷകൾ ഉപയോഗിക്കുന്നു. എന്നാൽ, ബർമ്മയുടെ പ്രാന്തപ്രദേശത്തുള്ള ഒരു ന്യൂനപക്ഷ വിഭാഗം ഗുണനിലവാരമില്ലാത്ത ചില വകഭേദങ്ങൾ സംസാരിക്കുന്നുണ്ട്. താനിൻതാരിയി പ്രവിശ്യയിലുള്ളവർ മെർഗ്യൂസ്, തവോയാൻ പാലവ് വകഭേദങ്ങളാണ് സംസാരിക്കുന്നത്. ബർമ്മയിലെ മഗ്‌വായി മേഖലയിലുള്ളവർ യാവ് എന്ന ബർമ്മീസ് ഭഷയിലെ പ്രാദേശിക രൂപമാണ് ഉപയോഗിക്കുന്നത്. ഷാൻ സംസ്ഥാനത്ത് ഇൻത, തഹുൻഗിയോ, ദനു എന്നീ പ്രാദേശിക ബർമ്മീസ് ഭാഷയാണ് സംസാരിക്കുന്നത്. ബർമ്മയിലെ റഖീൻ സംസ്ഥാനത്തും ബംഗ്ലാദേശിലെ മർമ ജനങ്ങളും സംസാരിക്കുന്ന അറകനീസ് ഭാഷയും ചിലപ്പോൾ ബർമ്മീസ് ഭാഷയുടെ വകഭേദമായി പരിഗണിക്കാറുണ്ട്. ചിലപ്പോൾ ഇക് പ്രത്യേകം ഭാഷയായും കണക്കാക്കാറുണ്ട്.
പദാവലിയിലും ഉച്ചാരണത്തിലും വ്യത്യാസങ്ങൾ ഉണ്ടെങ്കിലും ബർമ്മീസ് വകഭേദങ്ങൾക്കിടയിൽ മിക്ക ഭാഗത്തും പരസ്പര സാമ്യതയുണ്ട്. ഇവ നാലും ഒരേ സ്വരമാണ്. വ്യഞ്ജനാക്ഷരങ്ങളുടെ കൂട്ടങ്ങളും ബർമ്മീസ് അക്ഷരത്തിന്റെ ഉപയോഗത്തിലും ഈ നാല് വകേദങ്ങളും പരസ്പരം കൃത്യത പുലർത്തുന്നുണ്ട്. എന്നിരുന്നാലും, പദാവലിയിലെ ബഹുമാനം, വാക്കുകളെ സംബന്ധിച്ച വകഭേദത്തിലും ഉച്ചാരണ തുല്യതയിലും നിരവധി വകഭേദങ്ങളിൽ ഗണ്യമായ ഭിന്നതയുണ്ട്.
ഇരാവതി നദി താഴ്‌വരയിൽ
ഇരാവതി നദി താഴ്‌വരയിൽ ആണ് ഗുണമേൻമയുള്ള ബർമ്മീസ് (സ്റ്റാൻഡേർഡ് ഭാഷ) സംസാരിക്കുന്നത്. മ്യാൻമാറിലെ രണ്ടാമത്തെ ഏറ്റവും വലിയ നഗരവും അവസാന അവസാനത്തെ രാജകീയ തലസ്ഥാനവുമായിരുന്ന മണ്ടലയ്, ബർമയിലെ ഏറ്റവും വലിയ നഗരവും മുൻ തലസ്ഥാനവുമാണ് യംഗോൺ അഥവാ റംഗൂൺ എന്നിവിടങ്ങളിൽ സ്റ്റാൻഡേർഡ് ഭാഷയാണ് സംസാരിക്കുത്. അപ്പർ ബർമ്മ, ലോവർ ബർമ്മ എന്നിവിടങ്ങളിലെ ഭാഷകൾ തമ്മിൽ വ്യത്യാസമുണ്ട്. അപ്പർ ബർമ്മയിൽ മണ്ടലായി വകഭേഗവും ലോവർ ബർമ്മയിൽ റംഗൂൺ വകഭേദവുമാണ് ഉപയോഗിക്കുന്നത്.
ലോവർ ബർമ്മയിലെ ബർമ്മീസ് ഭാഷയുടെ പ്രചാരണം
ബർമ്മീസ് ഭാഷ സംസാരിക്കുന്നവർക്കിടയിൽ ശ്രദ്ധേയമായ ഒരു കാര്യം അതിലെ സാമ്യതയാണ്. പ്രത്യേകിച്ച് ഇരാവതി നദി താഴ്‌വരയിൽ ജീവിക്കുന്ന സ്റ്റാൻഡേർഡ് ബർമ്മീസ് സംസാരിക്കുന്നവർക്കിടയിൽ ഇത് സാമ്യതകളുണ്ട്. ഇതിന്റെ ആദ്യത്തെ പ്രധാനകാരണം പരമ്പരാഗത ബുദ്ധ സന്യാസിമാരുടെ വിദ്യാഭ്യാസ സമ്പ്രദായമാണ്. അപ്പർ ഇരാവതി താഴ്‌വരയിൽ ഇവർ വിദ്യാഭ്യാസവും ഭാഷയിലെ സമാനതയും പ്രോത്സാഹിപ്പിച്ചു. അപ്പർ ഇരാവതി താഴ് വരയാണ് പരമ്പരാഗത് ബമർ ജനതയുടെ മാതൃഭൂമി.
പുറത്തേക്കുള്ള കണ്ണികൾ
വർഗ്ഗം:ഭാഷകൾ വർഗ്ഗം:സിനോ-തിബത്തൻ ഭാഷകൾ വർഗ്ഗം:ബംഗ്ലാദേശിലെ ഭാഷകൾ വർഗ്ഗം:ബർമ്മയിലെ ഭാഷകൾ
തിരുവെള്ളൂർ ശ്രീ മഹാദേവർക്ഷേത്രം
ശിവാലയ ഓട്ടം കൊണ്ട് പ്രസിദ്ധമായ തമിഴ് നാട്ടിലെ മുഞ്ചിറ ക്ഷേത്രങ്ങളുടെ പരമ്പരയിൽപ്പെട്ട ക്ഷേത്രം. തിരുവനന്തപുരം താലൂക്കിൽ അണ്ടൂർക്കോണം പഞ്ചായത്തിൽ തിരുവെള്ളൂരിലാണ് ക്ഷേത്രം സ്ഥിതി ചെയ്യുന്നത്.
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
ഇൻസ്റ്റിറ്റ്യൂട്ട് മാർക്വെസ്
ഗൈനക്കോളജിയിലും അസിസ്റ്റഡ് റീപ്രൊഡക്ഷനിലും വിദഗ്ദ്ധരായ ഒരു സ്വകാര്യ സ്പാനിഷ് മെഡിക്കൽ സ്ഥാപനമാണ് ഇൻസ്റ്റിറ്റ്യൂട്ട് മാർക്വെസ്. 1941 ൽ ബാഴ്‌സലോണയിൽ സ്ഥാപിതമായ ഇത്, നൂറിലധികം മെഡിക്കൽ, സാനിറ്ററി പ്രൊഫഷണലുകളുടെ ഒരു ടീമിനെ നയിക്കുന്നു. പുരുഷ ഘടകത്തെക്കുറിച്ചുള്ള പയനിയർ പഠനത്തിനും ബീജകോശങ്ങളുടെ ജനിതക വിശകലനത്തിനും ഇൻസ്റ്റിറ്റ്യൂട്ട് മാർക്വെസ് അന്താരാഷ്ട്ര തലത്തിൽ ശ്രദ്ധേയമാണ്.
ചരിത്രം
1941-ൽ, സ്പാനിഷ് സൊസൈറ്റി ഓഫ് ഫെർട്ടിലിറ്റിയുടെ സ്ഥാപക അംഗങ്ങളിലൊരാളായ ഡോ. വിസെൻസ് മാർക്വെസ് ഐ ബെർട്രാൻ, സാനറ്റോറിയോ മെറ്റേണൽ എന്നറിയപ്പെടുന്ന ക്ലിനിക്ക് സ്ഥാപിച്ചു, അവിടെ 7000-ലധികം വിജയകരമായ പ്രസവങ്ങളും 2000 ഗൈനക്കോളജിക്കൽ ഇടപെടലുകളും നടത്തി.
1952-ൽ അദ്ദേഹത്തിന്റെ മകൻ ഡോ. ലിയോനാർഡോ മാർക്വെസ് ജിറൗട്ട്, ക്ലിനിക്ക് ഇൻസ്റ്റിറ്റ്യൂട്ടോ മുനിസിപ്പൽ ഓഫ് മെറ്റേണോളജിയുടെയും എൻട്രാ ഹോസ്പിറ്റലിലെ ഗൈനക്കോളജി വിഭാഗത്തിന്റെയും തലവനായിരുന്നു. ബാഴ്‌സലോണയിലെ ക്രൂസ് റോജ ആശുപത്രിയുടെ വന്ധ്യതാ വിഭാഗത്തിൻ്റെ തലവനും അദ്ദേഹമായിരുന്നു. "Fargas de la Academia de Ciencias médicas de Barcelona" നേടിയ ഡോ. ലിയോനാർഡോ മാർക്വെസ് ജിറൗട്ട് ഫാലോപ്യൻ ട്യൂബുകളുടെ പ്രവേശനക്ഷമതയെക്കുറിച്ച് വിവിധ പഠനങ്ങൾ നടത്തി.
നിലവിലെ ഡയറക്ടർമാരായ ഡോ. ലിയോനാർഡോ മാർക്വെസ് അമോറോസും ഡോ. മാരിസ ലോപ്പസ്-ടീജോണും 1987 ൽ ചേർന്നു.
1989-ൽ ഇൻസ്റ്റിറ്റ്യൂട്ട് മാർക്വെസ് ആദ്യത്തെ ഇൻ വിട്രോ ഫെർട്ടിലൈസേഷൻ ലാബ് സ്ഥാപിച്ചു, അത് 2009-ൽ പുനരുൽപ്പാദന ജീവശാസ്ത്രത്തിലെ ഏറ്റവും മികച്ച ഉപകരണങ്ങൾ ഉപയോഗിച്ച് നവീകരിക്കുകയും വിപുലീകരിക്കുകയും ചെയ്തു.
2005-ൽ ക്ലിനിക്ക് CIMA ക്ലിനിക്കിൽ ഒരു പ്രീഇംപ്ലാന്റേഷൻ ജനിതക രോഗനിർണയ (Preimplantation genetic diagnosis) ലാബ് സൃഷ്ടിച്ചു, ഇത് ഭ്രൂണങ്ങൾ, അണ്ഡങ്ങൾ, ബീജകോശങ്ങൾ എന്നിവയുടെ ജനിതക വിശകലനത്തിന് പ്രചോദനമായി.
അതേ വർഷം, ഭ്രൂണങ്ങളുടെ ദത്തെടുക്കൽ പരിപാടി ആരംഭിച്ച് ഒമ്പത് മാസങ്ങൾക്ക് ശേഷം പതിമൂന്ന് വർഷത്തോളം ശീതീകരിച്ച ഭ്രൂണത്തെ ദത്തെടുത്തതിന് ശേഷം ആദ്യത്തെ കുഞ്ഞ് ജനിച്ചു.
അവലംബം
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
താഴൂർ ഭഗവതീക്ഷേത്രം
പത്തനംതിട്ടജില്ലയിലെ വാഴമുട്ടത്ത് സ്ഥിതിചെയ്യുന്ന ഒരു ദേവീക്ഷേത്രം. കുംഭഭരണിയാണ് ഇവിടത്തെ പ്രധാന ഉത്സവം.കുംഭഭരണി നാളിൽ ഇവിടെ നടക്കുന്ന കോലം എഴുന്നള്ളിപ്പും പടയണിയും പ്രസിദ്ധമാണ്
വയ്ക്കോൽ
ധാന്യച്ചെടികളുടെ കൃഷിയിൽ നിന്നുണ്ടാകുന്ന ഒരു ഉപോല്പ്പന്നമാണ് വയ്ക്കോൽ അഥവാ കച്ചി. കേരളത്തിൽ കൂടുതലായി ഇത് നെൽകൃഷിയിലൂടെയാണ് ലഭ്യമാകുന്നത്. ഗോതമ്പ്, ബാർളി, ഓട്സ്, എന്നീ ധാന്യച്ചെടികളിൽ നിന്നും കൊയ്ത്തിനു ശേഷം വയ്ക്കോൽ ബാക്കിയാവുന്നു. ലോകത്താകമാനം കാർഷിക ഗാർഹ്യ വ്യാവസായിക ചമൽക്കാര ആവശ്യങ്ങൾക്കായി വിവിധ വിഭാഗത്തിലുള്ള വയ്ക്കോലിന്റെ വിവിധ ഘടകങ്ങൾ ഉപയോഗിച്ചു വരുന്നു.
നിർമ്മാണം
നെല്ല്, ഗോതമ്പ് തുടങ്ങിയ ധാന്യച്ചെടികളുടെ വിളവെടുപ്പിനു ശേഷം ബാക്കിയാവുന്ന തണ്ടും ഇലകളും കതിരുകളും ചേർന്ന ശിഷ്ടഭാഗമാണ് വയ്ക്കോൽ. ഉണക്കി അടുക്കിയെടുത്ത് ഇത് ദീർഘകാലം സൂക്ഷിക്കുന്നു. മണ്ണിൽ വേരുകളും കാണ്ഢത്തിന്റെ ഒരു ചെറിയ ഭാഗവും നിലനിർത്തി ബാക്കിഭാഗം മൂർച്ചയുള്ള ആയുധം കൊണ്ടോ യന്ത്രസഹായത്താലോ മുറിച്ചെടുക്കുന്നു. ശേഷം, ധാന്യച്ചെടികളാണെങ്കിൽ അവയിൽ നിന്ന് ധാന്യം വേർതിരിച്ചെടുക്കുകയും ബാക്കി ഭാഗം ഇതര ആവശ്യങ്ങൾക്കായി വൈക്കോൽ രൂപത്തിൽ സൂക്ഷിച്ചു വെയ്ക്കുന്നു.
മറ്റു നിർമ്മാണരീതികൾ
ഭക്ഷ്യധാന്യച്ചെടികൾ കൂടാതെ വിവിധ തരം പുൽച്ചെടികളും വള്ളിച്ചെടികളും പയർവർഗ്ഗങ്ങളും എല്ലാം വൈക്കോൽ രൂപത്തിൽ ഉണക്കിയും ഉണക്കാതെയും രൂപപ്പെടുത്തിയെടുക്കാറുണ്ട്. കേരളത്തിലെ നെൽപ്പാടങ്ങളിൽ   യന്ത്രവത്‌ക്കരണത്തിന്റെ ഭാഗമായി ഉപയോഗിക്കപ്പെടാതെ പോകുന്ന വയ്ക്കോൽ  ശേഖരിച്ച്‌ സമ്പുഷ്‌ടീകരിച്ച്‌  കട്ടകളാക്കി സൂക്ഷിക്കുന്ന പദ്ധതി ഈയിടെ കേരള സർക്കാർ ആരംഭിച്ചിട്ടുണ്ട്. ചിലയിടങ്ങളിൽ വൈക്കോൽ നിർമ്മാണത്തിനു വേണ്ടി മാത്രം അനുയോജ്യമായ പുൽ  ഇനങ്ങൾ  കൃഷിചെയ്യാറുണ്ടെങ്കിലും ഇന്ത്യയിൽ ഇത് പൊതുവേ ഒരു കാർഷിക ഉപോൽപ്പന്നമായാണു പരിഗണിച്ചു വരുന്നത്.
ഉപയോഗം
കാർഷികം, വ്യവാസയം, കല, സാംസ്ക്കാരികം തുടങ്ങി വൈക്കോൽ അസംസ്കൃതവസ്തുവായി ഉപയോഗിക്കുന്ന മേഖലകൾ നിരവധിയാണ്. ഗൃഹനിർമ്മാണത്തിനും കാലിത്തീറ്റയായും ചിത്രപ്പണികൾക്കായും ഇന്ധനോപയഗത്തിനായും വയ്ക്കോൽ ഉപയോഗിച്ചു വരുന്നു.കേരളത്തിൽ വയ്ക്കോൽ ഉപയോഗിച്ച് നിർമ്മിക്കുന്ന ചിത്രങ്ങളെ കച്ചിപ്പടം എന്ന പേരിൽ അറിയപ്പെടാറുണ്ട്.
ഹഡ്സൺ ഉൾക്കടൽ
ഹഡ്സൺ ഉൾക്കടൽ വടക്കുകിഴക്കൻ കാനഡയിലെ ഒരു വലിയ ഉപ്പുജലപ്രദേശമാണ്. ഇതിന്റ ഉപരിതല വിസ്തീർണ്ണം 1,230,000 ചതുരശ്ര കിലോമീറ്ററാണ് (470,000 ചതുരശ്ര മൈൽ). വടക്കുകിഴക്കൻ നുനാവട്ട്, സാസ്ക്കാറ്റ്ച്ചെവാൻ എന്നിവയുടെ ഭാഗങ്ങൾ, മനിറ്റോബ, ഒന്റാറിയോ, ക്യൂബക്ക് എന്നിവയുടെ ബഹുഭൂരിപക്ഷം ഭാഗങ്ങൾ, പരോക്ഷമായി വടക്കൻ ഡക്കോട്ട, തെക്കൻ ഡക്കോട്ട, മിനസോട്ട, മൊണ്ടാന എന്നിവയുടെ ചെറുഭാഗങ്ങളിലെ ജലമാർഗ്ഗങ്ങൾ എന്നിവയെല്ലാമുൾള്ളുന്ന ഇതിന്റെ ബൃഹത്തായ ഡ്രെയിനേജ് മേഖല ഏകദേശം 3,861,400 ചതുരശ്ര കിലോമീറ്റർ (1,490,900 ചതുരശ്ര മൈൽ) ആണ്. ഹഡ്സൺ ഉൾക്കടലിന്റെ തെക്കൻ ശാഖ ജെയിംസ് ബേ എന്നറിയപ്പെടുന്നു.
ബെല്ലാന്റി മഡോണ
ഡൊമെനിക്കോ ബെക്കാഫുമി വരച്ച ഒരു എണ്ണച്ചായചിത്രമാണ് ബെല്ലാൻറി മഡോണ. സിയാനയിലെ നാഷണൽ ആർട് ഗാലറിയിലാണ് ഈ ചിത്രം ഇപ്പോൾ സൂക്ഷിച്ചിരിക്കുന്നത്. ഏകദേശം 1515-ൽ പൂർത്തിയാക്കപ്പെട്ട ഈ ചിത്രത്തിന്റെ രചയിതാവ് ജിരോലാമോ ഡെൽ പാച്ചിയ ആണെന്നായിരുന്നു നൂറ്റാണ്ടുകളോളം കരുതപ്പെട്ടത്. നൂറ്റാണ്ടുകൾക്കു ശേഷം ഈ ചിത്രത്തെക്കുറിച്ച് കൂടുതൽ പഠനങ്ങൾ നടത്തിയ വിഗ്നി 1936-ൽ ഇത് ഡൊമെനിക്കോ ബെക്കാഫുമിയുടെ ആദ്യകാല ചിത്രങ്ങളിലൊന്നാണെന്ന നിഗമനത്തിൽ എത്തി. തുടർന്ന് കലാ ചരിത്രകാരന്മാർ ഈ പ്രസ്താവനയെ അംഗീകരിച്ചു. 1512-നോടടുത്ത് ബെക്കഫുമി റോമിലേക്ക് പോയതായും പുതിയ സിസ്റ്റൈൻ ചാപ്പലിന്റെ മേൽക്കൂരയിൽ മൈക്കെലാഞ്ജലോ രചിച്ച ചിത്രങ്ങൾ കണ്ടതായും ആ ശൈലി ബെക്കഫൂമിയെ വളരെയധികം സ്വാധീനിച്ചതായും കരുതപ്പെടുന്നു. ദീർഘവൃത്താകൃതിയിലുള്ള ചിത്രരചന റാഫേലിന്റെ മഡോണ ചിത്രങ്ങളുടെ സ്വാധീനം വെളിവാക്കുന്നു. ബെക്കാഫുമിയുടെ മറ്റു ചിത്രങ്ങളായ സെയിന്റ് പോൾ എൻത്രോൺഡ് എന്ന ചിത്രത്തിലും ഈ സ്വാധീനം പ്രകടമാണ്. മുമ്പ് ബെല്ലാന്റി ശേഖരത്തിൽ ഉണ്ടായിരുന്ന ഈ ചിത്രവും 1514-ൽ വരയ്ക്കപ്പെട്ട മഡോണ അൻഡ് ദ ചൈൽഡ് എന്ന ചിത്രവും ഉൾപ്പെടെ ബെക്കാഫുമിയുടെ നിരവധി ചിത്രങ്ങൾ ഇപ്പോൾ സിയാനയിലെ നാഷണൽ ആർട് ഗാലറിയിലാണ് ഉള്ളത്.
ഹഡ്സൺ ഉൾക്കടൽ
നിർവചനം
ഡച്ച് ഈസ്റ്റ് ഇന്ത്യാ കമ്പനി യ്ക്കുവേണ്ടി നാവികയാത്ര നടത്തിയിരുന്ന ഇംഗ്ലീഷുകാരനായ ഹെൻട്രി ഹഡ്സന്റെ പേരിലാണ് ഈ ഉൾക്കടൽ അറിയപ്പെടുന്നത്. അതിനുശേഷം 1609 ൽ അദ്ദേഹം പര്യവേക്ഷണം നടത്തിയ നദിക്കും ഈ പേരുതന്നെ നൽകപ്പെട്ടു. 1,230,000 ചതുരശ്ര കിലോമീറ്റർ (470,000 ചതുരശ്രകിലോമീറ്റർ) ജലപ്രദേശം ഉൾക്കൊള്ളുന്ന ഇത് ബംഗാൾ ഉൾക്കടൽ കഴിഞ്ഞാൽ ലോകത്തിലെ ഏറ്റവും വലിയ രണ്ടാമത്തെ ജലഭാഗമാണ്. താരതമ്യേന ആഴം കുറഞ്ഞ എപ്പിക്കോണ്ടിനെന്റൽ കടലായി പരിഗണിക്കപ്പെടുന്ന ഇതിന്റെ പരമാവധി ആഴം, ബംഗാൾ ഉൾക്കടലിന്റെ പരമാവധി ആഴമായ 2,600 മീറ്ററുമായി (8,500 അടി) താരതമ്യപ്പെടുത്തിയാൽ വെറും 100 മീറ്ററാണ് (330 അടി). ഈ ഉൾക്കടലിന് 1,370 കിലോമീറ്റർ (850 മൈൽ) നീളവും 1,050 കിലോമീറ്റർ (650 മൈൽ) വീതിയുമാണുള്ളത്. കിഴക്കുഭാഗത്ത് ഇത് ഹഡ്സൺ കടലിടുക്കുവഴി അറ്റ്ലാന്റിക് സമുദ്രവുമായി ബന്ധപ്പെട്ടിരിക്കുന്നു. അതുപോലെ വടക്കു വശത്ത് ഫോക്സെ ബേസിൻ വഴിയും (ഇത് ഉൾക്കടലിന്റെ ഭാഗമായി പരിഗണിക്കപ്പെടുന്നില്ല) ഫ്യൂരി ആന്റ് ഹെക്ല കടലിടുക്കുവഴിയും ഇത് ആർട്ടിക് സമുദ്രവുമായി ബന്ധപ്പെട്ടിരിക്കുന്നു.
ബെല്ലാന്റി മഡോണ
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ഹഡ്സൺ ഉൾക്കടൽ
അവലംബം
വർഗ്ഗം:ഉൾക്കടലുകൾ
നിസിബിസിലെ വേദശാസ്ത്രകേന്ദ്രം
ക്രൈസ്തവ ദൈവശാസ്ത്രത്തിന്റെ ഒരു പ്രമുഖ പഠനകേന്ദ്രം അല്ലെങ്കിൽ ചിന്താധാര ആയിരുന്നു നിസിബിസിലെ പഠന കേന്ദ്രം അഥവാ നിസിബിയൻ ചിന്താധാര (. നിസിബിസ് പട്ടണം കേന്ദ്രീകരിച്ചാണ് ഇത് പ്രവർത്തിച്ചിരുന്നത്. സസ്സാനിദ് സാമ്രാജ്യത്തിലെ മതപീഡനത്തേത്തുടർന്ന് എദേസ്സയിലേക്ക് മാറിയ ഇത് കുറേക്കാലം എദേസ്സൻ വേദശാസ്ത്രകേന്ദ്രവുമായി ലയിച്ച് പ്രവർത്തിച്ചിരുന്നു. ക്രൈസ്തവ ദൈവശാസ്ത്രത്തോടൊപ്പം തത്ത്വശാസ്ത്രം വൈദ്യശാസ്ത്രം എന്നീ വിഭാഗങ്ങളിലും ഇവിടെ പരിശീലനം നൽകിയിരുന്നു. കിഴക്കിന്റെ സഭയുടെ പ്രധാന ആത്മീയ പഠനകേന്ദ്രമായി നിലകൊണ്ട ഇത്, ഗൊന്ദീശാപ്പൂർ പഠനകേന്ദ്രത്തേപ്പോലെ, പലപ്പോഴും ലോകത്തെ ആദ്യത്തെ സർവ്വകലാശാല എന്നും അറിയപ്പെടുന്നുണ്ട്. അപ്രേം, നർസായി എന്നീ സുറിയാനി ക്രൈസ്തവ പണ്ഡിതർ നിസിബിസിലെ പഠനകേന്ദ്രത്തിന്റെ നേതാക്കന്മാർ ആയിരുന്നു.
അവലംബം
വർഗ്ഗം:കിഴക്കിന്റെ സഭ വർഗ്ഗം:ക്രൈസ്തവ വേദശാസ്ത്രകേന്ദ്രങ്ങൾ
വെളുത്ത ചൊറിവള്ളി
പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് വെളുത്ത ചൊറിവള്ളി. . ചൈനയിലും മറ്റു ഏഷ്യൻ രാജ്യങ്ങളിലും കാണാറുണ്ടെന്ന് ഇവിടെ കാണുന്നു. വംശനാശഭീഷണിയുള്ള ഈ സസ്യത്തിന് പലവിധ ഔഷധഗുണങ്ങളുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:വിറ്റേസ്സീ
മസ്റ്റാഷ് ഫങ്ക്
വിറ്റാലി ബാർഡെറ്റ്‌സ്‌കി രചിച്ച് ഒലെക്‌സാണ്ടർ കോവ്‌ഷ് സംവിധാനം ചെയ്ത ഒരു ഉക്രേനിയൻ ഡോക്യുമെന്ററി ചിത്രമാണ് മസ്റ്റാഷ് ഫങ്ക്. 1970-കളിൽ ഉക്രേനിയൻ SSR-ൽ പോപ്പ് സംഗീതത്തിന്റെ ആവിർഭാവത്തെ ഈ സിനിമ വിശദമാക്കുന്നു.
2020 അവസാനം നടന്ന 49-ാമത് കൈവ് ഇന്റർനാഷണൽ ഫിലിം ഫെസ്റ്റിവൽ "മോലോഡിസ്റ്റ്" യിൽ ഈ ചിത്രം പ്രീമിയർ ചെയ്തു. 2021 ജൂൺ 24 ന് ഉക്രേനിയൻ സിനിമാശാലകളിൽ റിലീസ് ചെയ്തു.
പശ്ചാത്തലം
1960-കളുടെ അവസാനത്തിൽ, യുവാക്കളെ പാശ്ചാത്യ സംഗീതത്തിൽ നിന്ന് പിന്തിരിപ്പിക്കാൻ സോവിയറ്റ് പൊളിറ്റ്ബ്യൂറോ പാശ്ചാത്യരുടേതിന് സമാനമായ സംഗീത ഗ്രൂപ്പുകൾ സൃഷ്ടിക്കാൻ നിർദ്ദേശിച്ചു. വോക്കൽ, ഇൻസ്ട്രുമെന്റൽ മേളങ്ങൾ എന്നറിയപ്പെടുന്ന ഈ ഗ്രൂപ്പുകൾ ഉക്രേനിയൻ പോപ്പ് സംഗീതത്തിന്റെ "സുവർണ്ണ കാലഘട്ടം" എന്ന് ചിലർ വിളിച്ചു. അക്കാലത്തെ പ്രശസ്ത ബാൻഡുകളിലെ ഭൂരിഭാഗം അംഗങ്ങളും മീശ ധരിച്ചിരുന്നതിനാൽ ചിത്രത്തിന്റെ സ്രഷ്‌ടാക്കൾ ഇതിന് മസ്റ്റാഷ് ഫങ്ക് എന്ന പേര് നൽകി.
സ്മെറിച്ക, സ്വിത്യാസ്, ആർനിക്ക, കോബ്സ, പാറ്റേൺസ് ഓഫ് റോഡ്സ്, മാർച്ച്, ബെൽസ്, വെള്ളച്ചാട്ടം എന്നിവയുൾപ്പെടെ ഈ കാലഘട്ടത്തിലെ വിവിധ ഗ്രൂപ്പുകളുടെ കഥകൾ സിനിമ പര്യവേക്ഷണം ചെയ്യുന്നു.